
David și Lorina
Doi ,,copii” fericiți, nevinovați.
Daviduț și cu Lorina
Dorm în pat parcă sunt frați
Nu ai pe cine da vina!

Băiețelul o iubește pe Lorina,
E plin de năzdrăvănii!
Și se joacă împreună toată ziua
Împreună parcă-s două jucării!

Când i-apucă oboseala
În casă ei se adună
Și-n pătuc i-așteaptă seara,
Noapte bună!...

5 ianuarie 2020
E bine de știut Poveste de sărbători
E bine de știut de copiii de azi,
Cum noi foștii copii, acum bătrâni,
Ne adunam în cete, ca niște camarazi
De sărbători eram ai satelor stăpâni!

Ne pregăteam din timp ținuta de urat,
Plugușorul spus nu ne diferenția.
Opinca sau bocancul fie de la oraș sau sat,
Pregătirea era cu-o săptămână înainte de-a ura!

Era o fierbere în sate de glasuri și alămuri,
În pregătirea plugurilor celor mari sau celor mici,
Ieșite în eter pe diferite tonuri,
Mai mare dragul, ne-ascultau bunicii și-ai noștri părinți!...

Anexele necesare pentru noi cei urători,
O traistă-n gât și-un băț, să ne-apărăm de câini.
Căci toate porțile și ușile erau deschise,
Și ne-așteptau în prag a lor stăpâni!

Gospodinele făceau colacii dând zor,
În forme mari și mici, după posibilități.
Încât se cuvenea câte-un colac la fiecare urător.
Și-așa ajungeai la mijloc de sat, încărcat de ,,greutăți”.
Renunțai la traista-ncărcată și-o lăsai la rude.
Pe-o sfoară puneai colacii primiți șirag!
Și prin troienele cât casa, reușeai la fiecare a pătrunde.
Unde gospodarii ieșeau și ne-așteptau cu drag.

Nu rămânea vreo casă neurată de plugari,
Chiar la bătrânii care-ți dădeau un ban și-o nucă.
Mergeai la fiecare și-i urai
Nu renunțai la ei s-ajungi după atâta muncă!

Așa era de sărbători, în sat la mine și la tine și la toți,
Peste tot era deschis pentru urători.
Nu se fereau și nu aveau ca astăzi teamă de hoți
Și trăiam în plină armonie aceste sărbători.

7 ianuarie 2020
Cățelușul păr de urs
Cățelușul îngrijorat îl întreabă.
-Gigele, când mergi la șcaoală?
Vreau și eu să merg cu tine,
Să învăț lătratul mai bine.

-Nu te-nțeleg Păr de Urs,
Ai ceva ce ții ascuns?
Am văzut că latri bine,
Spune-mi ce-i cu tine?

-Vreau să stau cu tine-n bancă,
Am auzit că aveți tablă.
Vreau să merg să desenez,
Viața unui câine maidanez.

-Păr de Urs eu mă-nvoiesc,
Însă să nu latri-n clasă.
În rest bine mă gândesc,
Dacă știi să desenezi, desenează!...

Acum Urs este la tablă
Cu crete colorate desenează
Un câine maidanez lovit de o mașină,
Ce nimeni nu sare în ajutor să-i vină!...

9 ianuarie 2020
O seară de basm
De ziua nașterii nepotului nostru David

De după deal, apare-un disc enorm,
Cu luciul pal ca de aramă!
Iar păsările văzduhului, se pregătesc de somn.
E luna iubită, ce pe poet la muncă-l cheamă!

Da e luna; ce-a venit pe pământ,
Și pare-a fi plecată pe el, încet rostogolind!...
În partea cealaltă la apus, ca și un legământ,
Soarele, un disc enorm, spre lună se uită clocotind
Și-ncet încet, își lasă câte-o rază
În noaptea sfântă a serii, coborând.
Păstrând lumina precum un ostaș de pază,
Ce dăruiește lunii sclipiri, de pare-a fi arzând!

Am înțeles că soarele și luna sunt în simbioză.
Și niciodată ei doi nu se despart.
Pământul legătura între ei, neîncetat păstrează,
Și-n fiecare ciclu, zi și noapte, pământul le dă start!

LA MULȚI ANI DAVID!

11 ianuarie 2011
Unde-i iarna
Eu știu că iarna n-au mâncat-o lupii
Și totuși mă uit îngrijorat afară!
Oare unde se vor fi încurcat timpii,
De nu reușește ca s-apară?

Rău nu-i, că gerurile nu sunt venite
Cui să nu-i placă așa ceva
Când strada, casa nu sunt întroienite
De ea depinde anu-ntreg ce va rula!

Așa deci s-avem răbdare îi sfătuiesc pe unii
Că privind an de an, a noastre calendare,

Reiese că niciodată iarna nu au mâncat-o lupii
Până acum ce-a fost, a fost o întâmplare!...

16 ianuarie 2020
Sună sirena a moarte
Sună sirenele naturii fraților
A jale foarte mare în prisacă
E în pericol viața albinelor
E ca pe front, cine nu moare scapă!

Și-aici nu e vorba de apicultori,
Consecințele pot fi catastrofale,
Sau poate de niscaiva răufăcători.
Ci manifestări ale naturii globale

Vine sau nu vine odată iarna?
Dar până vine primăvara oare,
Sună a moarte, sună sirena.
Există sau nu vreo scăpare?

Nu căutați soluții în laboratoare.
Noi cu mâna noastră am zăpăcit natura
Am apelat cu toții la drujbe și topoare.
Și-acuma observăm, că-am depășit măsura

Spune-o vorbă, niciodată nu-i târziu fraților.
Măcar în ceasul al doisprezecelea,
Să-nceteze total distrugerea pădurilor.
E tot ce se mai poate de a ne salva!
P.S. - Dacă albinele vor dispărea
Va dispare și viața ta!... OMULE!

17 ianuarie 2020
Copii
Copii să nu credeți că v-am uitat
Dar tot aștept,
Zăpada care încă nu a dat
Să ieșim la joacă să o luăm în piept
Să ne bolovănim cu bulgări de zăpadă,
Și prin ea să ne tăvălim
Și să ne dăm pe gheață, chiar unii de-o să cadă.
Haideți copii, imaginar să ne-nveselim!

18 ianuarie 2020
Bafto delo
(s-o crezi tu !)

Măi să știi că nu e rău
Că ,,dădui” un șut afară
Dar mă băgară la bulău
Aici nu e ca în țară!
Ăștia te leagă burduf,
Și te-atârnă pe o bară
Și spui degeaba au, uf
Nu îți dă să bei nici apă

Te bate-ncălțat la talpă
De mâncare ce să zic
Mănânci cu toți la o troacă
De apuci un mizilic.

Așa că dragă fratelo
Stai acasă-n banca ta
Mai bine-n poartă la Belu
Că tot mai apuci ceva!

20 ianuarie 2020
Suferință comună
-De ce urlai la lună dragul meu?
-E sfetnicul de noapte, iubita mea stăpână.
-Și care-i suferința-n sufletul tău?
-Singurătatea care mă dărâmă!

-De-aceiași boală suferim împreună.
Luna ne-ascultă, doar atâta poate.
Hai să ne luăm mână de mână,
Și altfel vom scăpa de singurătate!...

21 ianuarie 2020
Eu sunt
Eu sunt prințul câinilor
Am șofer și limuzină
Mă duc la târgu-ntâlnirilor
Să-mi găsesc o parteneră!

Vreau blondină ca și mine
S-aibă păr cârlionțat
Ce e dacă eu sunt câine
Vreau ca să fiu ascultat!

22 ianuarie 2020
Poporu-acesta
Poporu-acesta, un fagure de miere
A alergat și-aleargă peste tot de-au construit,
Precum albinele în propriile știubeie
De în întreaga lume a ajuns vestit!

Poporu-acesta este-ntre popoare
Cu hărnicia ce-a avut și încă o mai are
Și nu se plânge de necazuri că ceva îl doare
Aleargă cum albinele prin flori, nu au hotare!
Poporu-acesta-i fără de noroc și-i trist
L-asemeni cu Meșterul Manole, clar?
Tot ce construiește și a construit
A fost și este o muncă în zadar!
Poporu-acesta ajuns-a cerșetor în lume
După mierea ce-o avea în fostele știubeie
Cerșesc la porțile înalte pentru un coltuc de pâine
Se umplu și s-au umplut în lume de rușine!...

Poporu-acesta nu mai e popor.
Aproape jumătate e plecat peste hotare
Nu ca turiști, cum li s-ar cuveni, ci cerșetori ce strigă ajutor.
Poporu-acesta ce cândva, DAT-A EUROPEI de mâncare!

De ce, de ce, apare îndreptățita întrebare?
Din cauza TRÂNTORILOR (trădătorilor) crescuți în propriile știubeie
Și-acelora căpușe din afară, ce ne-au distrus în disperare
Din interesele meschine, de-a-și aduna avere!...
Unde este ROMÂNIA CEA MARE – unde este oare???...
(scrisă cu lacrima cernelei)

26 ianuarie 2020
Acum
Acum mai nou hienele apar
Din apus și din răsărit
Și latră hămesite la hotar
Cu foamea și poftele ce-ad-hoc li s-au ivit

Vor ca să muște din nou
Din trupul țării noastre
În haită doresc să-și facă un cadou
Dar Europa unită nu le face parte.
Prea mult am suferit și suferim
Că am trăit între hiene și trăim
Doar Dumnezeu ne-a ajutat să fim
Și ne va ajuta în timp și să ne unim

28 ianuarie 2020
Calul de jar
Calul de jar
Nu era din foc aprins
Ci era un armăsar
De nimeni învins

Avea însă un secret
Ce se întâmpla mai rar
O făcea în mod discret
Mânca o tavă cu jar!
Cu așa un luptător
Așa herghelie
Nu avea învingător
Decât el, ca să se știe!

Orișicare nepoftit
Ce dorea vreo iapă
Pe loc era fugărit
Făr' ca lupta să înceapă!

Așa s-a tot petrecut
Fără de zăbavă
Dar cum orice are-un sfârșit
Calul nostru-a ajuns gloabă!

Mai pe înțeles copii
Anii s-au tot strâns grămadă
Ca un blestem în viața lui
Pân' a devenit mârțoagă!...
Dar e bine să se știe,
Moștenitorul lăsat
E stăpân în herghelie,
Și de iepe adorat!...

29 ianuarie 2020
Ce ne așteaptă
Tot așteptăm și ne uităm în zare
Fântânile au început să sece,
Zăpada cea dorită unde-i oare
Pe ce coclauri ea se risipește?

Ogoarele-s asemeni cu pustiul de pe lună
Boabele grâului se zbat în scutece a neputință
Mugurii din teci, ieșit-au la lumină.
Pe un fir de ață, atârnă a noastră speranță!
Și astăzi în vorbirea lor bătrânii
Încearcă să ne lămurească,
Zăpada nicicând nu au mâncat-o lupii
Și o așteptăm ca să sosească!

Privind în profunzime fenomenul actual;
Apare o justificată-ngrijorare.
Că tot ce se petrece e la nivel global,
Și-aceasta e o realitate ce ne doare!

Consecința nu e de la soare, că se topesc ghețarii!
Ci e efectul ucigător de poluare.
Ghețarii vor rămâne-n datorii!
Vina cea mare e-a noastră nepăsare

1 februarie 2020
Palindrom
Doar Noe a putut să trăiască în palindrom
Era și el ca toți ceilalți de pe pământ, un om.
Istoria vieții și a timpului se repetă
Din nouă sute-n nouă sute de ani, cu etichetă

11 11 1111 – 02 02 2020 – e un ciclu!
De secole ce se succed formând un cuplu
Suntem o generație de norocoși, cum Noe
Am apucat ca să trăim acest moment în voie

Și cum minunile se-ntâmplă și se pot întâmpla
Viața să-și ia un nou curs și ciclu de a se repeta
Nu e vorba de Noe ci de o nouă generație, da.
Care cu siguranță vor putea beneficia!

2 februarie 2020
Momârlanul
-De ce ești supărat Gigel, dragul meu?
-Toți copiii din clasă îmi zic momârlan
-Și ce-i cu asta, crezi că-i ceva de rău?
-Oricum Gigel mă simt mai năzdrăvan

Unii-mi spun că sunt ungur, alții italian,
Mă fac în toate felurile cu acest ,,nume”.
Și le-am spus că sunt sătean ca și ei, sunt țăran.
Una două strigă după mine; ești un momârlan!

-Dar asta este o mândrie nepoate,
Tu nu ești o ,,barabă” venită de oriunde
Momârlani sunt cei mai vechi români din cetate
Pe unde sunt aceștia, dușmanul nu pătrunde.
-Bunicule, se vede că nu degeaba ai îmbătrânit!
Alt copil mă simt acum mai mândru
Românii sunt un popor născut pe vatra lor de la-nceput.
Și-s frați cu natura și verzi precum codru!

3 februarie 2020
De ce ți-e frică nu scapi
Soarele dă să ne zâmbească
Se ridică, se ridică-ncetișor,
Către bolta lui cerească
Și-a-nceput să ne-ncălzească binișor!

Magnolia scoate capul la lumină
Mugurii toți o urmează
Ce e drept așteptăm primăvara ca să vină
Dar se pare c-am uitat de doamna iarnă!
Iat-un nor în depărtare, alții se adună
Vântul și-a schimbat părerea, aspru bate
Nu miroase-a vreme bună
Frigul peste tot străbate

A-nceput să fulguiască pe ici colo-ncetișor
Focu-n vatră cere lemne, pentru a putea trăi
Se anunță vreme rea, cred că nu va fi ușor
Și zăpada se așterne, vântul ne va-ntroieni

Și-am ajuns la vorba vremii-ndată
Spusă de ai noștri bătrâni
Ce se adeverește și de astădată
Cum că iarna niciodată, n-au mâncat-o lupii

5 februarie 2020
A sosit
Copii vă povesteam deunăzi
Că iarna niciodată nu au mâncat-o lupii
Iată-ne așadar cum ne-am dorit
Împodobind natura mult așteptată, a sosit!

Prilej de joc și bucurie
De azi începe marea veselie
Grâul semănat s-a trezit la viață
Încet, încet spre-nalturi se înalță!

Chiar dacă viscolul ne viscolește
Și drumurile s-au înzăpezit
Așa e iarna, nu-i ca vara, ea ne dă de veste
Și pentru asta din timp ne-am pregătit.

Iar voi copii abia așteptați momentul,
Să coborâți cu săniile la joacă
Pe tobogane să vă luați avântul
Nici vântul nu poate ca să vă oprească!

6 februarie 2020
Iepurașul
Iepurasul Zgribulici
Rămas singur în plină iarnă
Necăjit și plin de griji
Fiindcă nu mai avea mamă

Căuta un ascunziș
Prin pădure, pe oriunde
O scorbură, un tufiș
Unde s-ar putea ascunde

O căprioară sărmană
Care își pierduse puiul
Îl chemă la ea ca mamă
Să-și găsească adăpostul!

Îl hrănea cu al său lapte
Și-l purta acum cu ea
Mamă pe adevărate
Cu trupul l-acoperea .

Azi așa, mâine așa
Până iarna a trecut
Și-a venit primăvara
Iepurașu-a mai crescut

Acum zburdă-n libertate
Fiindcă-a devenit voinic
Este plin de sănătate
Nu-i e frică de nimic!

9 februarie 2020
Distincție
Una e să fii mârlan
Alta-i să fii momârlan
Mârlan faci o mârlănie,
Momârlan e o mândrie!

Mârlan dai cu bâta-n baltă
Momârlan e țăranul de pe vatră!
Mârlan ești oriunde mergi
Momârlan drumul ți-alegi!

La un loc nu-s niciodată
Un mârlan și-un momârlan
Momârlan, marcă timbrată.
Mârlanul este mârlan; momârlanul e ,,țăran”!

P.S. - Iar țăranii cum voi știți – sunt onorabili și cinstiți!

10 februarie 2020
Dincolo de-ntuneric
Dincolo de negru e lumina
Ce e până acolo ne-ntrebăm?
Că și negrul nu este perfect întotdeauna
Fără să vrem prin el umblăm.

Străbatem necunoașterea, orbecăim.
Ne zbatem ca în somnul cel nesomn.
Visăm lumina, dar tot în negru ne trezim,
Și raza de lumină, ne-apare ca umbra unui pom

Dincolo de negru e lumina
Drum lung te zbați ca s-o ajungi
Ele sunt împreună, una și una!
Doar tu prin luptă poți să le distingi

Că negrul nu este perfect întotdeauna
Cum și lumina, mai are ascunzișuri
Te zbați o viață, dar pentru ea lumina
Cu-atâtea coborâri și grelele urcușuri!

Normal, că există și-un final
În presupusa ta victorie
E-atunci când vine acel punct fatal
Tu pleci în altă lume-n-aceia de vecie!
Dar adevărul încă nimeni nu îl știe!!!

11 februarie 2020
De vorbă
-Bunicule, ție-ți pare rău că-mbătrânești?
Bătrânețea doare?
-Ce-ți veni Daviduț, sunt fenomene firești.
De unde până unde, asemenea-ntrebare?
-Atunci de ce din când în când, te vaiți și oftezi?
Acestea nu sunt vorbe, ci sunt dovezi!
Eu vreau să rămân mereu copil, să nu-mbătrânesc.
Mi se pare firesc!
-Dar și eu am fost copil și la fel mi-am dorit.
Însă viața m-a luat de mână, m-a purtat până am îmbătrânit.
Îți spun însă un secret; și-acum sunt tot copil
Mă simt ca și tine și-s bucuros că sunt util!
-Util, util dar mereu te vaiți de șale!
Când vrei s-alergi nu te-ajută ale tale picioare
-Vorbeam de-un secret, David nepoate!
CREIERUL, a rămas și e capabil în toate.
Cu el alerg, cu el mă joc, cu el mă vindec,
Cu toți copiii dacă e nevoie mă întrec.
Le spun povești și snoave, poezii
Și încă un secret; acest lucru în fiecare zi!
-Da știu, mereu te urmăresc și te citesc
Și-aș vrea ca tine să scriu și să-mbătrânesc!
Îți vând și eu secretul meu și nu glumesc,
Să știi că eu și toți copii te iubesc!
Așa că, atenție la tren!

P.S. - Trenul vine, trenul pleacă,
Obligat, din haltă-n haltă să oprească.
Depinde de und' te urci și unde cobori neapărat.
Odată de l-ai pierdut, fiindcă-ai întârziat
Trenul tău s-a dus și nu-l mai prinzi niciodat'!

12 februarie 2020
Ora exactă
Un armăsar nemaiavând succes la iepe
A-nceput jalnic să necheze
Un măgar îngrijorat
Grijuliu l-a întrebat

Au de nu mă-nșel amice
Vrei să dai ora exactă cum s-ar zice.
De atâta nechezat, neîncetat
Îmi dai orarul peste cap

Mergi la ale tale iepe
Lasă oile în grija mea
Pune-ți simțurile să-ncerce
Poate reușești cumva

Tu la herghelie datoria să-ți revină
Fiecare cu-al său destin
Eu ceasornic, călăuză sunt la stână
Toate trec și toate vin!...

16 februarie 2020
Lună dragă
Lună dragă dintr-o ditamai lămâie
Ce-apăreai în prag de seară
Acum ești cât o felie
Sus pe cer, aștepți soarele ca să răsară

Tu mereu faci compromisuri
Ba apari, ba te ascunzi,
Așteptăm niște răspunsuri
Sau te faci că nu ne-auzi?

Ce se-ntâmplă, soarele de te ajunge?
Și pe cer nu te mai vezi!
Când noaptea fața ta frumos străluce
Oare chiar și tu visezi?

Vine-un timp când nu mai vii
Și ne lași pe întuneric
Te ascunzi de ochii lumii,
Ai cumva vreun inamic?
Eu să știi că te aștept seară de seară,
Colo înspre răsărit.
Fața ta ca să apară,
Într-un dulce strălucit

18 februarie 2020
Jocul ursului
Pe vremuri ursul când venea în sat
Era mare sărbătoare.
Ciuraru-l ducea de lanț
Și-i bătea în ciur să joace
Copiii se adunau și dansau în jurul său
Ciupindu-i din păr, de leac
Ursul se bucura și nu-i părea rău
După un pahar de vin, le făcea la toți pe plac

Astăzi când vine ursul în sat
Înseamnă mare teroare
Nu mai are habitat,
Vrea și el mâncare
Copiii se-nchid în case
Străzile devin pustii
Și când noaptea-ncet se lasă
Punem toți zăvorul ușii

Pădurile au fost casa lor
Conștienți ,,unii” le-au dat
Pe mâna străinilor
Și-aceștia fără milă le-au tăiat

19 februarie 2020
În tabără
Într-o tabără anume
Cu vaci, oi, cai, capre și pisici
Cu animale cam nebune
Un taur ce se bate cu furnici

Peste toată hărmălaia
Și un cocoș năzdrăvan
Căruia-i place bătaia
Și-a-nceput cu un curcan!

Într-o zi-a ieșit în drum
Taurul cel furios
L-a-ntâmpinat ca un nebun
Faimosul nostru cocoș.

Și-a-nceput lupta cea dreaptă,
Așa dreaptă cum s-ar spune,
Cocoșul l-a luat ca-n țeapă (cioc)
Lăsând taurul în spume!
De-atunci taurul nu mai împunge
Fuge pân' și de furnici săracul,
Cocoșului, nimeni nu-i ajunge
Cu prăjina, așa sus își ține ,,nasul” !

22 februarie 2020
Tot așteptăm
Așteptăm de treizeci de ani
Să ne înzdrăvenim
Blestemul vine pe români
În loc să ne-nălțăm mai rău ne prăbușim!

Am fost și suntem turma rătăcită
Ce ne-am luat dup-un ,,berbec”
Ce ne-a condus după a lui voință
Și-am mers dintr-un eșec în alt eșec!
Ce-au deservit puteri din afară
Punând a noastră țară la mezat
Și-o clică de ,,berbeci” la rândul lor ,,fără de țară”
Pe trei parale la străini ne-au dat!

Și-ncet încet am cam rămas cu numele de țară
Toți au tras și trag de ea ca de-o plăcintă caldă
Până și ungurii vor să ne dea afară
Iar ,,berbecii” n-au ochi ca să vadă!

Vă-ntreb și ne-ntrebăm a câta oară
Ne tot lăsăm târâți pe unde ei doresc
Noi nu suntem ca boii la tânjală
Ferească-i Dumnezeu, cu noi se războiesc!?

23 februarie 2020
Nu
Nu acesta este trenul
Care trebuia să vină
Nu seamănă cu niciunul
Acesta e-un tren fantomă!

Și-apoi mai e o dovadă
Așa pe nepusă masă
Locomotiva, trenul trebuie să-l tragă
Și nu invers, locomotiva de tren trasă!

Și nici gara nu e gară
Unde trebuia să vină
Acesta-i trenul fantomă
Ce sub el nu are șină

Și nici scară el nu are
Și nici aripi, se târăște
Aparent dă ca să zboare
Merge pe unde nimerește!

Nevoit sunt la urcare
Că alt tren nu a venit.
Unde mă va duce oare?
Mă tem, c-am plecat în infinit!

Controlorul de bilete,
E un robot rătăcit.
Emană doar sunete
Cred că e răcit!

25 februarie 2020
Dorința
Dorință, tu de fapt ești primăvara
Ce-o așteptăm ca să sosească.
Așa cum așteptăm și floarea,
Din zăpezi să se ivească

Dorință tu ești doina noastră,
Ce-o cântăm din tulnic și caval
Primăvara ce în prag dă să sosească
Cum marea vine către țărm val după val
Dorință, tu ești cea care ne chemi la viață
Cu primăverile ce te iei de mână
Cum așteptăm soarele ca să răsară, dis de dimineață
Și vrem să ne-nsoțești mereu, dorința-n noi ca să rămână!

27 februarie 2020
El și ea
Ea îl iubea la nebunie
Și el pe cine nu se știe,
Și toată ziua se-ntâlneau
Dar pentru ce, ei nu știau!

Și azi așa și mâine-așa
Timpul la rațe îl ,,toca”!
Ea îl iubea mereu în gând
Iar el de altele era flămând!
Lui după atâta umblat
Treburile-i s-au încurcat
EL – o iubea la nebunie
Iar EA pe cine nu se știe!

EA și-a găsit un rost în viață
El a ajuns o zdreanță.
El ar fi vrut să o-ntâlnească,
EA, nu i-a mai dat nici o șansă!...
(De mărțișor)

1 martie 2020
Părinților mei
BICHEȘTIUL pentru voi, ai noștri părinți
A fost să fie nodul gordian
Aici a trebuite să vă uniți
Cum Siretul în cursul Dunărean!

Cum berzele cuibul grijuliu și l-au făcut.
Prin greutăți și bucurii, soare, vânt și ploi!
Ființele de azi care trăim, le-ați conceput.
Plecând mai timpuriu, cum tata și mama dintre noi!

Azi eu cu timpu-mbătrânit
Cândva copil pe lângă voi,
La locul unde din nou v-ați întâlnit,
Sub crucea sfântă amândoi
Copilul de-altădată a venit!

Dar timpul le-a cernut pe toate
Te-am moștenit în cuget și-n iubire
Și-n cinste am purtat numele tău aparte,
Ajungând din cei copii, acum la-mbătrânire

Vă mângâi crucea care v-a unit
Cu rugă către Dumnezeu
Și vărs o lacrimă-n pământul ce v-a acoperit!
Cu gândul și cu fapta la voi mereu!

28 februarie 2020
Ghiocelul
Doamne nu-i vine să creadă
Curios, dar și-ngrijorat nițel.
-Unde sunt, unde-i stratul de zăpadă,
Se întreabă supărat un ghiocel?!

Am senzația că nu-s acasă!
-Doar suntem la noi acasă frățioare.
Zăpada n-a putut ca să sosească
Le răspunde mângâindu-l blândul soare!

Și de care sunt direct răspunzător,
Întrucât întreg pământul,
E cuprins de poluare și cere ajutor!
Iar în consecință iată și deznodământul.
Vreau nu vreau, ghețarii se topesc.
Stratul de ozon e ciuruit
Și n-am cum să-i ocrotesc.
Iar încălzirea globală e un fenomen de neoprit!

Soluția nu-i la mine
Cât mă credeți voi de mare
Oamenilor de pe pământ le revine
Să oprească urgent grava poluare!

4 martie 2020
Zbor de barză
Naivitatea copilăriei merge până acolo
Încât aceștia trăiesc fără a avea habar
Că viața copiilor vine de dincolo,
Și nu din a berzelor cuibar.
Cum spune un proverb popular!

Zboară știrile precum berzele primăvara.
-Auzi Catrino, la alde Ifrim, barza a venit!
-E fetiță sau băiat, că așa-și dorea Mărioara.
-Ei și tu, băiat ori fată, mă pui la ghicit?

Iar noi copiii priveam cuibarul de pe stâlp
Ca pe o creșă, unde berzele își petreceau viața
Punându-ne imaginația în fel și chip
De cum copiii să zboare îi învață!

Într-una din zile, în fața ochilor
Pe marginea cuibarului,
Barza își pregătea puiul de zbor
Și plecă cu el în înaltul cerului!

6 martie 2020
Albinuțele
Că așa sunt albinele
Harnice și gospodine.
Așadar copile dragă,
Hai cu mine în prisacă.

Unde-i plină cu știubeie
Și-n știubeie multă miere
De aceea atenți să fim
Albinele să le-ngrijim
Și de dușmani să le ferim

7 martie 2020
Pamflet
Domnița armăsar

Catârul meu îl am în dar
La nuntă m-am unit cu el
Dar când e cal, când e măgar,
Se poartă-n fel și fel!

Eu mi-am dorit un armăsar
Oricând să pot să-l călăresc
Și nu să stau lângă-un măgar
Și să mă milogesc!

Catârul nu-i departe de măgar
Cu-apucături comune
Pe când pe șa cu-n armăsar
Aș căpăta un nume!

Așa se-anunță oficial
La câte-o sindrofie.
-Vă prezentăm pe doamna cal,
-Parcă-am venit din herghelie!...

Acum cea care ne-onorează
Vine-nsoțită de-un măgar
Unde mai pui că și nechează
Făcând-o el pe armăsar!
Să ne-nțelegem așadar,
Am hotărât să divorțez.
De astăzi mă numesc; Domnița Armăsar!
E numele pe care îl păstrez!

8 martie 2020
Soarele
Și se zbate și se zbate,
Dincolo de nori, da, el.
Soarele cât e de mare și nu poate
Muncind norii ce-i străbate!

Caută pe ici, pe colo, să privească pe pământ
Unde lumea îl așteaptă, dând să spere,
Cu-a lui raze să apară luminând.
Ca un copil închis în casă privește, printr-o ,,gaură de cheie”
În spărtura unui nor, ce pe cer umblă zburdând!
Ah, se tânguie,,săracul”, lunii ce-a prins-o pe cer,
Auzi draga mea copilă; norii au înnebunit!
Stau și-acoperă pământul, ca un uriaș caier de lână; privește!
Și se bat ei între ei, în continuu bubuit,
Doar vântul de va porni, poate că îi risipește!

Dar cum nimic nu este veșnic, iată-apare și minunea;
Norii luat-au la fugă, neavând nimic în cale.
Peste tot, ca într-o câștigată luptă, apare lumina
Pământul îl primește cu urale
Și asta pentru că SOARELE-i, a tot ce ne are!

9 martie 2020
Doamna cu coarda
Frumoasă coardă, e stăpâna, da
Când se dă cu ea de-a huța.
Cum o ține strâns cu mâna
Mânca-i-ar neica gurița!
Se-nalță și se lasă
De îți apune și văzul
Parcă ar sări la plasă
Păcat că nu ai bun auzul

Mai și râde, mai și cântă
Când se dă jur împrejur
Cu elan ea se avântă
Că te-apucă tot năduful, jur!

Asta este coarda noastră
Că doar eu o cumpărai
Și-acuma se dă nervoasă
Este cazul, e musai?
Că nu poate să mai sară!

10 martie 2020
Ferească Dumnezeu
Dușmanilor bucium le cânt
La câte ne-au făcut și câte vor a face
Ferească Dumnezeu cel sfânt
Furia ce-o avem în noi de-a se întoarce!

Ajungă-vă hiene nesătule
De când vreți iar ca să ne bucățiți
Ce pentru voi n-a fost, nu este-ndestulare
O să vă rupeți dinții de nu vă cumințiți

Da v-am tolerat o vreme, istoria o spune.
Și-am încercat să vă domesticim.
V-am dat averi, v-am dat un nume
Și-am vrut cu toții să ne înfrățim!

Zadarnic este, zadarnic a fost totul
Ce pentru voi făcut-am sacrificii.
Acum din nou se vede, ați pus botul.
Uitat-ați de-nțelegeri, uitat-ați de principii!
Dușmanilor bucium le cânt
La câte ne-au făcut și câte vor a face
Ferească Dumnezeu cel sfânt
Furia ce-o avem în noi de-a se întoarce

13 martie 2020
Unde-i iubirea
Nu-i exagerat oarecum?
Nu e foc fără de fum,
Sau nu e fum fără de foc,
Nu-i exagerat deloc!
Aseară Ion s-a îmbătat rău
Și la bătaie nevasta și-a luat-o, zău!
Dar de ce s-a întâmplat?
Asta se vorbește-n sat!

Iar nevasta cum se știe
Și ea l-a pocnit pe el.
Nu, nu cum ar putea să fie,
Ci colo la portofel!...

Dar Ion nu s-a lăsat
Stă în cârciuma din sat
Și păzește masa goală,
Așteptând, de la careva pomană!

Treci acasă măi Ioane,
Doară știi că te iubesc!
Ți-o fi sete, ți-o fi foame,
Și-ți promit că nu te mai pocnesc

Vin, cum să nu vin, muiere
Dacă dai și tu o bere?
Și eu te iubesc pe tine,
Însă treaz, nu prea îmi vine!

Și acum, cum se cuvine; oarecum!
Că nu e foc fără fum,
Și nici fum fără de foc,
Nu-i exagerat deloc!

Ea cu vin și el cu bere,
Beau în crâșmă amândoi,
C-așa inima le-o cere
Se iubesc și n-au grijă de nevoi.
Ce-i atâta tărăboi?

14 martie 2020
Bicheștiul meu
Din satul meu ce forfotea odată
De gospodari cu noaptea-n cap plecați la treabă
Copiii încă dormind în leagănul căruței
Acoperiți de stelele sclipind a bolții!

Au mai rămas azi, doar casele pustii.
În câte-un loc nici cine a trăit nu știi
Unii au plecat prin cimitir grăbiți
Alții în lumea mare s-au dat fugiți!
Nu știu; dar știu ce s-a întâmplat în lumea asta
Venit-a peste sat și peste țară năpasta,
Și-a-ntors pe dos toată agoniseala
Și foamea, sărăcia și prostia, au dat năvala!

Astăzi, că mâine nu se știe ce va fi,
Încet, încet pe hartă nu ne vom mai regăsi
Doar semn c-aici oamenii au locuit cândva
Rămâne martorul de zi cu zi, un cimitir bogat și biserica!

15 martie 2020
Coronavirus – da sau nu?
Se pune problema pentru fiecare
De a se lupta el cu el și a reuși.
Asupra tuturora e o încercare,
Idealul fiecăruia, e de a viețui!
Ori acest fapt noi, ni-l datorăm nouă.
Condiția singură este, să ne protejăm.
Pentru toată lumea se cere o normă,
Să ne izolăm!

E greu și-adevărat că ne încarcerăm,
Ne punem voința la-ncercare.
De ce nu, putem cu toții să scăpăm,
E un colac la îndemână de salvare!

Contează să ne ținem echilibrul.
Balanța să bată totdeauna-n plus,
Moralul ca tăria unui tigru,
Ce nu se lasă niciodată-nvins!

20 martie 2020
Stați acasă
Aveți masă, aveți casă
Ce vă pasă?
Stați în casă.
Cine nu vă lasă?

Cum se zice; mișcoricii?
Nu stiți ce-i momentul fricii?
COVID-19 inamicii,
N-o faceți pe nesimțiții!!!

Aveți masă, aveți casă
Ce vă pasă?
Stați în casă.
Cine nu vă lasă?

Mie-mi pasă
Scriu din casă
Vasile Groza semnează
Grija pentru mine-aleasă
Și de voi îmi pasă

P.S.
-N-o mai faceți pe viteazul
De săriți mereu pârleazul
Și vă duceți după moarte
Care stă de voi aproape!

22 martie 2020
Ninge iar
Ninge peste noi, iar ninge
Focu-n vatră nu se stinge.
Copacii ce-au îmbobocit,
Se întreabă; iernii ce i-o fi venit?

S-au trezit din somn toți norii,
Și i-au apucat fiorii
Toată iarna ce-au făcut
Au stat sus și-au petrecut?
Acum când codru-a-nverzit
Pomii, unii-au înflorit
S-a găsit și dumneaei ei, atât.
Peste noi de a venit.

Nu-i păcat că ai venit
Dar fii cuminte, ce te-apuci de viscolit?
Stai și-acoperă pământul
Nu te-amesteca cu vântul!

Noi avem însă o scăpare
Nădejdea-i la Sfântul Soare.
Dacă te obrăznicești,
O să vezi ce-o să pățești!

Iar voi ce stați în casă
Ce-i afară nu vă pasă!
Aveți grijă doar de voi,
Scopul; să ne protejăm pe noi!

23 martie 2020
Atenție la neatenție
Auzi Ioane, vezi că-ai strănutat
Semn bun o să facem chef curând.
Vezi COVID-19 că te-a vizitat.
Nu de mine este el flămând!

Mai bine pune-ți batista la gură
De unde știi; ești prietenă cu vreun doctor?
Eu atâta-ți spun, n-am chef de aventură.
Știi că te iubesc, te ador!

Te ustură-n gât și-ți curge nasul,
Hai să fim serioși, îl aștept pe nașul!
Vai, nu se poate ai temperatură mare,
Vreau să chem o salvare

Eu zic să-ți vezi de-ale tale
Nu trebuie să stăm în casă.
De ce nu, mergem la plimbare.
Cine ce are cu noi ce ne pasă?

Afară e pericol mare!
Dar ce, au dat turcii, ce te sperii?
Pentru că-i pericol de infectare.
Ne apărăm noi dar și pe alții îi aperi

Auzi draga mea, afară-i ceață?
Da de unde, e soare și-i frumos.
Nu știu de ce, îmi joacă ceva în față
Hai ridică-te, de ce ai căzut jos?

Morala:
Nu vă mai jucați cu viața,
Avem una singură!
De unde-i mai subțire, se rupe ața
Să vă rămână ca-nvățătură!

23 martie 2020
În prag de sărbători
Dacă tot ai poposit
Îți spunem bine-ai venit.
Te-am întâmpinat cu flori,
Acum, în preajmă de sărbători!
Mugurii ca și copii
Sunt cam speriați să știi
Sunt la primii pași în viață
Și li-i frică; dacă-ngheață?

Gâze multe și furnici
Sunt apucate de frici
Abia s-au dezmorțit
Și tu iarnă peste ele ai sosit

Grâul este bucuros
Însă vrea un strat mai gros,
De zăpadă ca să-așezi
Nu așa, numai să ne vizitezi?!

Toată natura se-ntreabă,
Ce-i cu tine-așa în grabă?
Cu vântul te-ai însoțit
Și-o ții într-un viscolit.

Dacă vrei să faci o treabă,
Stai calmă și te-așează
Să știi, nu ne deranjează,
Te ferim și de-a soarelui rază!

Noi stăm toți cuminți în casă
Avem ce pune pe masă
Vrem cu toți să ne ferim
Sincer, nu am vrea ca să murim

Așa că vezi-ți de treabă,
Tu stai cuminte și te-așează
Tu ești cea ce ne salvează.
Și singura ce lucrează.

24 martie 2020
Iarnă obrăznicătură
Iarnă obrăznicătură
Ne ești iar în bătătură
Nu stai locului deloc
Și te plimbi din loc în loc

Iarnă obrăznicătură
Ai plecat în aventură?
Când natura a-nflorit
Te-ai grăbit și-ai revenit

Ia mai pune-ți pofta-n cui
Și du-te pe căi pustii
Du-te colo în Sahara
Și mai răcorește vara

Lasă florile în pace
Albinele să se joace
Salcâmii să înflorească
Colțul la iarbă să iasă

Du-te la tine acasă
Nu lăsa, ghețarii să se topească
Intră-n drepturile tale
Oprește apele s-o ia la vale

Nu vezi ce harababură
Când e frig, când e căldură
Asta ne mai trebuia
S-avem încă o belea!

25 martie 2020
Ulciorul nu merge de multe ori la apă
De e sete ce să facă?
Merge să ia apă.
Și după atâta chin
Merge să ia vin.

Azi așa și mâine-așa
Apă mereu a căra
Și nimic nu se-ntâmpla
Apă căra, apă bea!

Vrând să se reprofileze
A-nceput să inventeze
Și cum ideile vin
S-a apucat de cărat vin

Da-ntr-o zi când era beat
Uite-așa s-a-mpiedicat.
Și nici una și nici două,
Ulciorul s-a rupt în două

Și-a tras o concluzie
Nicidecum iluzie
De-a fi cărat numai apă,
N-ajungea capul să-și spargă

26 martie 2020
De ce se bat coțofenele
De ce se bat coțofenele?
Cocoșii se bat de la găini,
Că nu vor să le stea în cale.
Dar coțofenele, zău par hazlii!

Aceiași modă poartă neschimbătoare,
În frac, joben, atât că n-au baston.
N-am mai văzut o asemenea încăierare!
Să nu mai zic de muzica emisă pe un bon-ton

Și toate trei s-au dat de-a berbeleacul
Pe-acoperiș și prin copacii nevinovați
Până și-o cioară părea că o doare capul.
Doi porumbei îndrăgostiți, priveau spectacolul mirat

Și totuși de ce se bat coțofenele?
O cioară a lămurit dilema să știți.
Sărindu-le în cale.
El și ea față de adversară, erau îndrăgostiți

1 aprilie 2020
Totul a înverzit
Un fluturaș în limba lui maternă
Grăbit ne face semn din aripioare
Că-i timpul să ieșim cu toții la lumină
Să ne-ncălzească sfântul nostru soare!
Și-ncet, încet pe-o floare își așează zborul,
Albinele în crâng au dat năvală,
Strângând cu grijă de pe flori nectarul.
E semn că a venit frumoasa primăvară!

Pițigoiul ce poartă grijile-n agricultură
Scăpat din al iernii jug
Își scoate trilurile din cioc ca urătură
Și-ndeamnă gospodarii țării; la plug, la plug!

Cucul sosit-a în zăvoi și iată,
Fiind de oameni numărat,
Și mai ales cântând din față,
Anunță la anii tăi de viață,
Câți ani ți-a mai adăugat!

Iar pupăza grăbită să se-audă
Ne-ndeamnă să ne spălăm pe mâini, pe față
Și cântă dis de dimineață, cântă
Să ne ferim de COVID-19, ca să scăpăm cu viață!

2 aprilie 2020
Zeletinul
Te-a-nsoțit întotdeauna linul
Șerpuind ca un șarpe întinsul
Ai venit și la poalele copilăriei mele
Unde toamna mă udai pe obiele.

Vara așteptam ca să vină
Acolo pe bucata de pământ cu grădină
Cu roșii, morcovi, ardei și vinete,
Să-mi dai din micul pârâiaș astâmpărător de sete

Fântână îmi făceam în ghiol de apă
Cu cumpănă găleată, grădina a fi udată
Și-mi înfruptam frumos copilăria
Cu darul tău prinos îmi alungam din casă sărăcia

Iar vara ca-ntr-o piscină boierească
Veneau copiii-n ghiol să se-mbăiască
Așa cum și Ionică a lui Creangă
În Ozana copilăriei lui mergea ca să se bălăcească

Toamna când toate dau în pârg
Mergeam și culegeam de toate ca în târg
Și casa sărăciei noastre era cuprinsă de belșug
Tu Zeletinul meu ce-acum trăiești într-un amurg.

Ți-a mai rămas să șerpuiești în singurătate
Malurile tale de timpul nemilos sunt părăsite
Grădinile ce îți cântau în strună
La malul tău uitat nicicum nu se adună!

Privesc pe firul apei tale ce curge de o veșnicie
Și sunt cuprins de o tristețe și-o gravă nostalgie
Și ca-ntr-un film de tristă amintire
Îmi depăn cu-ncetinitorul anii fericiți ai copilăriei

3 aprilie 2020
Unde dai și unde crapă
Dai cu pumnu-ntr-o fereastră
Când vii beat pe stradă
Geamu-i spart, însă pumnul sângerează.
Unde dai și unde crapă!
Te împiedici c-așa-i viața
Ți-a pus piedică destinul
Dar îți sângerează fața
Cine credeți că-i de vină; vinul!?

Ai intrat cu oiștea-n gard
Și-i de vină zici tu, calul.
Sticla o ții sus în mână, ca pe un stindard
Însă ți s-a spart tavanul.
Și-acum stai legat la cap.

Unde dai și-unde plesnește
De atâta mahmureală
Ai aflat, că mândra nu te iubește.
Și-ai ajuns ca o obială!

7 aprilie 2020
Contemplare
Bună draga mea, dacă tot ai intrat pe fereastră,
Și te-am primit ca pe un oaspete de seamă,
Eu te știu de când sunt, dar tu știi cum mă cheamă?
Sunt un îndrăgostit de tine, ce te țin zi și noapte-n ramă!

Poate tu și cu Traian și Decebal, ai stat la taifas.
Ai fost părtașă și la suferințele Domnului nostru Isus Hristos.
Lumina ta, lumânarea aprinsă la crucea-i, fost-ai de folos!
Tu mi-ai cunoscut; străbunicii, bunicii și părinții ce-au plecat și nu s-au mai întors

Spune-mi, unde ții păstrate toate cele ce știi despre lume?
Căci tu nu ai palate, muzee, ai totul pe față, cumva pe partea întunecată?
Mă rog, e secretul tău și comunici cu noi, cum s-ar spune;
Cu razele tale de lumină, de la soare primite, ce ți-i tată!

În fiecare seară îți pregătesc patul și te-aștept în așternut.
Cu lumina ta mă învelesc, adorm și visez!
Pentru tine stau cu fereastra deschisă până treci în alt ținut!
Tu ești stăpâna nopților noastre și-n suflet te păstrez!

Ce ne-am face noi pământenii fără tine?
Tu care ne manevrezi; mările, oceanele și iubirile!
Dumnezeu ni te-a hărăzit, spre al nostru bine
LUNĂ DRAGĂ; TU NU POȚI NICIODATĂ SĂ TRECI ÎN NEASFINȚIRE!

8 aprilie 2020
Azi
Despre lună s-a tot scris,
S-a tot scris și se va scrie.
Este-un drum cu dus întors,
Este mama poeziei!

Când vezi discul de aramă
Că-apare de după deal,
Te încântă, frumusețea te-nfioară,
E un moment ideal!

Și-un moment de nostalgie,
Părăsind pământul blând.
Și urcând în ,,pribegie”!
Trupul ei înspre-nalturi depărtând!

Însă, pe moment ce se înalță,
Pas cu pas, ea strălucește.
Dându-i omului speranță,
Că nicicând nu-l părăsește!

Și așa noapte de noapte
De cu seară până-n zori,
Pe pământ ține aproape
Făcând vieții sărbători!

Din cel disc de început
Cu aramă poleit,
Strălucire de argint
Ești cu noi, din răsărit,
Până colo-n asfințit!
Lună, Lună, te iubim,
Și-ți spunem; bine-ai venit!...

12 aprilie 2020
Zuza
Nu știi cu cine trăiește,
Vine-acasă ca să plece.
Nu e nimeni ca s-o creadă,
Nu stă, nici cât Azorel pe coadă!

Da, Zuza e tractoristă
Are și mașină mică, însă e și biciclistă.
E mereu în voie bună
Are plug, are combină!

Îi place pe biciclete
Are-un prieten pe Zanete!
Lasă bicicletele-n câmp,
Rezemate de un stâlp!

Și se duc sub un copac
Și-acolo își fac de cap!
Ea pleacă voioasă-n luncă
Și se apucă de muncă!

Zanete stă tolănit,
Și privește cum natura a înverzit.
Stă, se scarpină pe cap
Ce-nseamnă să fii bărbat?!

Și a adormit buștean
Până când din vise, l-a trezit un ciocârlan
Ce o lecție i-a dat,
S-a găinățat pe nas și la arat l-a chemat!
Acum Zuza-i pe combină,
Și Zanete-i pe-un tractor.
Munca zilnic o combină
Cu o lecție de-amor

13 aprilie 2020
Șapte purici
Șapte purici au plecat
Ca să-și caute servici
De bine s-au săturat
Locuiau între pisici

Și-au plecat cu toți grăbiți
Pe un cățel ogârjit
Dar nu erau fericiți
Cățelușul a murit!

Cum stăteau în așteptare
Un iepuraș s-a ivit
I s-a urcat în spinare
Și-n pădure au sosit

Au sărit din lac în puț
În poiană loc frumos
Iepurașul cel drăguț
Deodată s-a scuturat și i-a aruncat pe jos

Rupți de foame, obosiți
Au cedat unul și unul
Iată-i pe toți adormiți
De puteai să dai cu tunul!

Moș Martin peste ei s-a așezat
Doi din purici s-au trezit
Și pe urs ei s-au urcat
Și așa, de colegi s-au despărțit!

Peste ei a căzut zdup,
Cică s-a împiedicat.
Cine? El era jupânul lup
Cu toți cinci sus pe el în pădure au plecat

În pădure lupul cu ursul se ceartă
Se pare de la o oaie
Cu puricii laolaltă
Iată-i că s-au luat la bătaie

Dintr-atâta răfuială
În care s-au bătut vârtos
Puricii-au rămas pe-afară
Și-acum se târăsc pe jos

Da, cu toții plâng acum
Necăjiți în drum aici,
Gândindu-se cum necum,
Ce bine era colo-n blană la pisici!

14 aprilie 2020
De la islaz
Veneam cu vacile de la islaz pe seară
Vițeii cu botnițele pe bot la uger se dădeau
Și nu țineau cont de biciul dat și de ocară
Când pe furiș din țâța vacii se-nfruptau!
Pe imaș în loc de botniță la vițel
Ungeam ugerul cu balega cea proaspătă
Și le feream mereu în chip și fel
S-ajungă vaca cu laptele din uger la ea acasă

La fiecare poartă ieșea ea gospodina
Și ne-ntreba cu grijă dacă vițelul a supt
Mințeam că nu, cum să dai pe vițel vina?
Când știam că toată ziua noi mingea am bătut

Minciuna întotdeauna are picioare scurte
Când ne venea rândul la vaci să fim
Ne refuzau pe vrute, pe nevrute
Pe motiv, că nu știam de viței să le ferim!

15 aprilie 2020
Ce-i atâta mare zarvă
Că și-a pus poetul coadă
Ce-i atâta mare zarvă?
Doară el n-a prăduit
Cum vulpea, pe urs că l-a păcălit

Poetul la ananghie
A apelat la chelie
Fir cu fir a adunat
Și la spate l-a legat

N-a stat cu ursul pe lac
Pân' ce apa a-nghețat
Și acuma se mândrește
Cum coada la spate crește
Vulpea nu-i cu coada ei
Cum în lume se dă mare
Poetul are temei
E cu coada dumisale

16 aprilie 2020
Lună, ce se-ntâmplă
Din ce-ai fost și ce-ai rămas
Ce-ai ajuns așa-n impas?
Tu ce te dădeai de-a dura
Pe întreaga boltă, acuma!?

Ai rămas o acadea
Mâner n-ai cum secera
Nu te mai poți da de-a dura
Culmea și apari anapoda!

Te-ai certat cu cineva
De te-a ciopârțit așa?
Unde-i discul de aramă,
Și cel de argint, ți-e teamă?
Că te fură cineva?

Lună nouă ți se spune
Asta așa doar ca nume.
Eu te știu de când te știu,
Ești o lună, cu soarele-n interviu!

El te-arată, te răsfață,
Și îți dă tot timpul viață.
Cum de altfel și pământul
Fără el și-ar da sfârșitul!

Hai te rog grăbește-te,
Și reîntregește-te.
Vino iar în prag de seară
Cu lumina-ți siderală!

20 aprilie 2020
Suferința
De suferințe nu mă întreba!
Vin și nechemate, oriunde.
Se așează acolo undeva,
Încât nici morții nu-i răspunde!

De suferințe nu mă întreba
De când te naști și până mori,
Îți ațin mereu calea ta
Iar tu le motivezi naiv, că sunt erori!

Între suferință și durere
Diferența este mare pe drept.
E ca o constatare,
Și-aceasta-i suferința cea din suflet!

21 aprilie 2020
De nu mă mai iubești
De nu mă mai iubești
Așa cum te-am iubit,
De nu mă mai dorești
Așa cum te-am dorit!

De nu mă mai cunoști,
Așa cum noi ne-am cunoscut.
De nu-ți mai amintești
Clipa când noi ne-am întâlnit!?

De toate le-ai uitat
Cum eu nu am putut,
Și nu ai regretat
Păcatul tău, eu nu pot ca să uit!

De toate câte-au fost
Și-acuma nu mai sunt,
Greșeala ta, dar nu mai are rost.
Că totul s-a pierdut!

De nu mă mai iubești
Așa cum te-am iubit?
O altă ființă n-o să mai găsești,
Și vei rămâne tu, iubitul părăsit!
P.S. -De nu mă mai iubești,
Cum tu ai fost iubită
O altă ființă n-o să mai găsești.
Și vei rămâne, iubita părăsită!

22 aprilie 2020
Lecție
Un catâr în plină vână
Răgând de vreo două ori
A ajuns el șef de stână,
Peste măgari, peste oi!

Un berbec mai nătărău,
Nu i-a convenit numirea
L-a burdușit așa rău,
De și-a pierdut ,,moștenirea”!
Catârul dacă-i catâr,
El nu poate fi măgar.
A renunțat la hatâr
Și acuma-i un ștrengar!

A-ncercat marea cu sarea,
Cum i-a venit la-ndemână
Ca să schimbe cumva starea,
Să pună mâna pe stână

Viața o lecție i-a dat.
Geaba vrei, ceea ce nu ești
Învață-te minte-odat'
Restul sunt numai povești!

24 aprilie 2020
Dragi copii
Au înflorit livezile
Au ieșit albinele
Simfonia florilor
Zâmbetul petalelor!

Natura s-a parfumat
Și-a pus flori la butonieră,
Și în lume a plecat
Ca să facă, o frumoasă carieră!

-Când ai fost tu mai frumoasă,
Când erai toată-nflorită?
Tu livada mea; verdele-i la tine-acasă,
Din tulpină în coroană, toată ești împodobită!

Verdele inundă timpul, de cu zorile,
Fructele de după frunze,
Au scos capul să se-amuze.
Când le vede soarele!

Cântă cucul, pupăza,
Pițigoi și vrăbiuțe,
Ciocârlia și mierla,
Se dau huța pe crenguțe
Albinele și-au mutat rostul
Pe covorul înflorit
Și umplu întreg văzduhul
Cu al lor dulce zumzăit
Soarele cu razele le privește
Și cu drag, le pecetluiește!

25 aprilie 2020
Ciocănitoarea
Fiecare livadă, cu ciocănitoarea ei.
De dimineață începe cu boc, boc
Și-i muncă cu râvnă și temei.
Își mută foamea din loc în loc

Ea-i sanitarul, ce de dis-de-dimineață,
Cu soarele-mpreună,
Ce o cuprinde cu razele-i în brațe
Ciocănitoarea de peste tot paraziții îi adună!

Și dă cu ciocul de oțel
În al său stil de mitralieră,
După o omidă, după un gândăcel,
De care nu are milă!

E doctorul livezii ce pomii îi tratează
Să crească fructul mult așteptat
Fără soldat de strajă pus în pază,
E semn că ciocănitoarea pe om l-a ajutat!

26 aprilie 2020
Iubito
Te așteptam iar ca să vii
Cu zglobia-ți arătare
Este bine ca să știi
Pe măsură ce te-nalți
Devii tot mai strălucitoare!

Cine oare, cine oare
De-al tău drum se îngrijește?
Da, el este sfântul soare,
Ce mereu te ocrotește

Ce-ai pățit pe unde-ai fost,
Bănuiesc că ai dormit?
Că știi, ne-ai lipsit din post
Ceva nopți, te-ai odihnit?

Noi spunem ”Bine-ai venit!”
Aicea în prag de seară.
Cu-acel unic strălucit,
Din discul tău de aramă

Urcă colo sus spre stele
Cu Luceafărul de mână
Și împreună cu ele
Dă-ne din belșug lumină!

27 aprilie 2020
Astâmpără-te
Astâmpără-te tu pasager politic
Ce viața zilnic ne-o cotrobăiești
Ne duci pe căi, ne plimbi prin întuneric
Și nu-ncetezi nicicum ca să te liniștești

Astâmpără-te și-astâmpără-ți poftele de zi cu zi,
Lăsate de la bunul Dumnezeu.
Cu orice preț cu orișice manevre de a fi
Cu-n singur scop ce-l ai, de a te-mbogăți!

Astâmpără-ți nedreptele porniri, ce-s sclavagiste,
De a tăia cu fapte-n carne vie.
Făcând ca țara noastră-ncet, încet cu greu să mai existe
Ce-ai nimicit valorile, poporul e plecat în pribegie.
Astâmpără-te, acesta e semnalul de alarmă.
Și lasă-ne în liniște, în pace și iubire.
Nu o mai face pe ,,Mihai Viteazul” și ai teamă,
Că va veni mult așteptata zi când vei plăti nelegiuirile!

28 aprilie 2020
Eu sunt sau nu
Eu sunt un nimeni și voi fi
Acum să zicem c-ar mai merge
Dar voi fi când voi muri
Ce urma va alege

Eu sunt un nimeni și voi fi
Pe drumul vieții alergând
Și asta va fi zi de zi
În infinitul mare dispărând
Eu sunt un nimeni și voi fi
Aicea pe pământ
Atâta timp cât voi trăi
În rest o groapă astupând!

Eu sunt un nimeni și voi fi
Aicea sau în ceruri
Și viu și mort în galaxii
Sunt umbra unei nopți târzii!

P.S. - Păcatul nostru-i de a fi
Mereu, mereu, ce nu suntem
Și asta până într-o zi,
Când fără urmă dispărem!

30 aprilie 2020
Întrebare
-De unde vii omule?
-Din laboratorul universului dumnezeiesc!
-Unde pleci omule?
-Acolo de unde am venit!
-Cine te-a trimis aici omule?
-Cine m-a chemat acolo!
-Cu ce te-ai ales omule?
-Tot ce mișcă se numește viață!
-Rezultatl?
-L-am cunoscut și îl cunosc pe Dumnezeu!
ÎN CONSECINȚĂ
-De ce ai venit omule pe pământ?
-Ca să pot pleca înapoi!
CONCLUZIA
SUNTEM NEMURITORI!

1 mai 2020
Guguștiucul părăsit
Am venit la geam la tine
Ca să-mi scrii o poezie.
Că sunt tare amărât,
Iubita m-a părăsit!

Stau în vârf pe-o creangă fină
Inima-mi adânc suspină.
Și scot triluri rând pe rând
Poate m-o fi auzind!

Doamne, uite ce minune!
Iat-o cum spre mine vine
Fâlfâind din aripioare
O aștept cu nerăbdare!
Cioc în cioc ne mângâiem,
Cântăm și ne bucurăm.
Ție poete-ți mulțumim,
Prin tine am reușit să ne unim!
Dansul primăverii!

2 mai 2020
Lacul lebedelor
Și nu trecură mult de-atunci,
Și colo-n balta dintre lunci
Natura cu grijile ei
Formă aici, frumosul lac al lebedei!

De-atuncea fie zi sau noapte
Lebedele se scaldă-n libertate
În muzica naturii ciripită,
De păsările cerului, ce cheamă în ispită!
S-au strâns aici cu mic cu mare
Armate-ntregi, admiratori și-admiratoare;
Stârci, cocostârci și cormorani, la o chemare
Făcând balet pe-naltul cerului, scăldat în soare!

Iar jos pe lacul lebedelor, ca-ntr-un concert,
Un grup de lebede voiajează fantastic în balet
Nu-i pe muzica lui Ceaikovski, ci al naturii zumzet
În admirația turiștilor în Deltă, ce gustă-acest moment!

3 mai 2020
Coțofana grijulie
În mesteacănul de la fereastră
Când soarele dă să răsară
O coțofană de-acum trează,
Pe-o crengă se igienizează!

Își ia în cioc pană cu pană
Cu grijă le laminează
Și-ncepe totul de la coadă,
Pană cu pană o tratează

Pe rând ia penele din aripioare
Cu grijă le rânduiește
Și-i plină de îngrijorare
Reluând, dacă una o greșește!

Se-ntoarce, se răsucește
Toate penele pe ea
Le ia și le ciugulește
Bucuroasă și începe a cânta!

4 mai 2020
Sunt trubadur
Sunt trubadur în carantină
Mă lupt cu COVID-19 la baionetă
L-ating cu fiecare strună
Să pot scăpa de el, să-l bag în impotență!

Cu mască, fără mască, nu umblu cu mănuși
Pun cântu-n baionetă,
Și-l pun pe fugă ca pe-un trepăduș.
Și toate strunele le chem întru alertă!

Sunt trubadur și cânt noapte și zi,
Pe ulițe, șosele și-aicea-ntre pereți
Și voi cânta până l-oi fugări,
Voi reuși cu siguranță-o să vedeți!

Voi amicii mei ce stați în carantină,
Vă rog puțin mai rezistați.
Nu căutați la ,,careva” vreo vină,
Prin răbdare, rezistență, veți reuși să-l îndepărtați!
Orice-nceput are și-un sfârșit.
Lui COVID-19 i s-a-mplinit voiajul
,,Drum bun” de unde ai venit,
Du-te-n treaba ta, că te-așteaptă iadul!

5 mai 2020
Adam și Eva
Pamflet

Da, de la păsări am învățat să ne iubim
Se spune totuși că-am început cu mărul
Și cu Eva să greșim.
Cică șarpele a fost el vinovatul!

Dar până s-au copt merele,
Oare ce-au făcut?
Raiul era plin de toate și de păsărele
Care înainte de Adam și Eva se iubeau și s-au iubit!
Mărul copt a fost o consecință, o întâmplare
De care Adam s-a împiedicat
Când i-a căzut în cale.
Și ce să facă omul ,,îi era foame”, l-a mușcat.

Eva era pe-aproape și-n învălmășeală
Căzut-au în păcatul de la păsări învățat!
De aici a apărut istorica greșeală
Și Dumnezeu din rai i-a alungat!

6 mai 2020
E ziua mea
Lăsați-mă să cânt,
Să râd, să dansez.
Astăzi e ziua mea, pe cuvânt!
Vreau să mă distrez.
Să ies în parc s-alerg,
Să respir parfum de trandafir.
De ce să-mi pun mască, nu-nțeleg?
Cu ce-am greșit de-s amendat, mă mir!

Că-am ieșit din casă,
Fără bilet de voie, doamne!
E ziua mea, vreau la terasă
Să-mi întâlnesc iubita, de dragoste mi-i foame!

Nu am furat, nu am bătut pe cineva,
Nu umblu beat pe stradă!
De ce mi se-ntâmplă-ața ceva?
Lăsați lumea s-o văd și lumea să mă vadă!

Lăsați-mă să cânt,
Să râd, să dansez.
Astăzi e ziua mea, pe cuvânt!
Vreau să mă distrez.

7 mai 2020
Dacă-aș fi
Dacă-aș fi un Cupidon
Mi-aș îndrepta săgeata către tine
De-aici de pe-nvechitul tron
Gustând din fericire!

Le-aș pune aripi la săgeată,
Cu ea să zbor și eu
Și dragostea-mi nesăturată
Să o primesc ca darul tău!

Dar eu nu sunt un Cupidon.
Ci sunt un trubadur modern
Îmi iau chitara-i dau un ton
Și la balcon s-apari te chem!

Sunt trubadurul rătăcit
Și-ți cânt o serenadă-n clar de lună
Vreau să iubesc, să fiu iubit,
Coboară și braț la braț să mergem împreună!

Refren:
Și orice-aș fi
De-ar fi să fiu
Te voi iubi
Te voi iubi mereu!

Că mă iubești și tu o știi,
De dragul tău, de dragul tău!

8 mai 2020
Poezie
Poezie, poezie,
Câte-n lună și în stele,
Voiajez mereu cu tine,
Și-mi notez gândurile mele!

Număr mieii dintre oi
Primăvara când sosește,
Și alerg după nevoi,
Vieții-i dau tot ce dorește!

Pun un vers legat cu rimă
Povestind despre iubire,
Și-l notez cu-o cratimă
Și-i dau drumul ca o știre.

Seara când e lună plină,
Mă duc pe banca-nvechită
Aștept iubita să vină,
Să-mplinim cuvenita cea dorință!

Notez orice răsărit
Când soarele se ivește
Și mă bucur nesfârșit
De înc-o zi, în care inima-mi zvâcnește!

Poezie, poezie
Stau cu tocu-n călimară
Zi de zi trăiesc prin tine
An de an și țe-aștept în primăvară

9 mai 2020
Amintiri
Cu-o tubă și-un clarinet,
Și vreo câțiva ceterași
Ne-adunam la horă-n sat
Pe-un cântec de fluierași!
Veneau fete și feciori
Îmbrăcați în straie albe,
Cu borduri, cu cănăfiori,
Sărbătoarea-n sat străbate!

Babele, moșnegăria,
Toți o fac pe tinereii.
Și se prind în horă abia,
De-și scutură zurgălăii

Pe-un grătar cu jar încins,
Mititeii se rumenesc.
Pe toți pofta i-a cuprins,
Și paharele ciocnesc!

Muzicanții mai cu foc
Cântă de răsună satul.
Și copiii intră-n joc,
Unu-i mai hazliu ca altul!

Bunicii, babele,
Stau pe margini și privesc.
Cu ochii cât cepele
Pe cei ce se-ndrăgostesc!
Așa a fost la noi în sat,
Satul ăl de altădat'
Acuma s-a demodat
Datinile s-au uitat!
Ce păcat!

11 mai 2020
În fiecare dimineață
În fiecare dimineață
Mă trezesc mai bătrân.
Cu bucuria că mai sunt în viață,

Din inimă o spun
În fiecare dimineață
Scăp ochii în oglindă
Când mă spăl pe dinți, pe față
Și văd cum anii stau la pândă
În fiecare dimineață
Observ cu bucurie
La orizont, un alt soare răsare
Și asta îmi crează un moment de fericire!

Și fiecare dimineață
Nu seamănă cu cea de ieri
Fața e tot mai creață
Pe tâmple apar albii peri!

În fiecare dimineață
Mă scol voios și nu mă dau bătut
O luptă este-n a mea viață
Și mai am multe de făcut.

În fiecare dimineață
Îmbătrânesc, nu-mi pare rău
Mă rog, mă-nchin, e o povață
Și-i mulțumesc lui Dumnezeu!

13 mai 2020
Nucul lui Marin
E un turnul Eiffel
La el mă refer
Dintre toți pomii el e mai fidel
E regele oricărui pom fructifer

Muncește singur de se-ncoronează
Priviți-i frumoasa coroană
Prin ea dedesubtul și-n juru-i tronează
Îi curge prin vene o sevă amară.

Cu nici un pom nu face acârdă
A te culca sub el e ca o osândă
Umbra e deasă, profundă
Are taina lui, livada s-o conducă!

Așa a ajuns el rege
Toți mergem la el cu supușenie
Rodul de a i-l culege.
Miezul de nucă e unic, e o minune
De aceea și omul și pomii îl respectă ca rege

14 mai 2020
Ninge
Cu toate că au înflorit salcâmii
În luna mai tot ninge, uf!
Cu darul nelipsit din sălcii
Ce ne acoperă cu albul pur!

E a naturii lucrătură
Cum și noi oamenii oricând
Trăim prin dragoste și ură
Dar existăm, iubind!

Și puful este trecător
Precum cireșele se coc
E timpul înainte mergător
Și toate, la rândul lor își au un loc!

15 mai 2020
Scrisoarea unui cosmonaut
De vrei să știi ceva de mine,
Iubito sună-mă.
Eu zi și noapte privesc spre tine,
Și văd cum norii se adună,

Cum soarele în zori răsare
Cum valurile se scufundă
Cum peștii se-nmulțesc în mare.
Sună-mă că vor și stelele s-audă,

Vocea ta, semn că pământul nu e mut
Și cum că noi ne-am cunoscut
Dar îmi lipsești atât de mult,
De-atunci mereu eu tot te caut.

De-ți este dor de mine sună-mă
Să știi că eu plutesc pe o orbită.
Doar luna e aproape, ce pe pământ
Ne-a fost și ea și tu iubită!

Mi-e dor de ochii tăi albaștri
Așa cum și pământul este.
De zâmbetul tău, de-aicea dintre aștrii
Ce pentru mine exiști ca o poveste

Mi-e dor de tine, mi-e dor de toate,
Câte se-ntâmplă pe pământ.
Eu stau și te privesc din noapte
Și sper să ne vedem curând!

16 mai 2020
Păcală și cu Tândală
Drum de țară, drum de țară
Cu-n preț stabilit de-acasă
Păcală și cu Tândală
Cu boii de frânghie, la drum către piață

Socoteala era clară de acasă
Fiecare dintre ei
Făcea schimb pe-un bou cu-o vacă
Treabă cu temei

Hai la boi, îi dăm pe vaci
Avem nevoie de lapte
Suntem gospodari săraci
Dă-te neamule aproape!

Văzând că prețul nu merge
Dăm doi boi pe-o vacă bună
Au început ca să strige,
Dar lumea nu se adună!

Zăpușeală, zăpușeală,
Foamea a-nceput să vină
Păcală și cu Tândală
Au hotărât să dea boii pe-o găină

Bucuroși nevoie mare
Că afacerea a reușit
Cu-o găină zburătoare
Cei doi boi Păcală și cu Tândală
Acasă ei au venit!

17 mai 2020
Fraților
Că-nțelepciunea e o piatră rară,
În zilele ce le trăim
Când moartea ne pândește ca o fiară,
Virușii ne dau târcoale, noi nu vrem să ne ferim!

E o filă de istorie, pentru tot pământul
S-au schimbat regulile.
Stă la baza vieții doar discernământul,
Noi nu le luăm în seamă, ignorându-le

Precum roiul de albine,
Am plecat toți din ,,știubeie”,
Ne-am împrăștiat oriunde,
Cine să ne mai adune?

Nu mai ținem cont de reguli,
Legile-s niște obiele.
Am ieșit în interzise, de la mare, la cel mic.
Fraților, o s-ajungem să ne plângem zilele!

Nu mai căutați motive; carantine și obstrucții
Toate-s pentru viețuire,
Controlați puterea minții
E-un moment de relaxare, dar și de precauție!

P.S.
-,,LINIȘTIȚI-VĂ!” Fraților!
Nu-i pe glumă
E-un moment hotărâtor,
,,De-a fi, sau nu a fi”, în cele din urmă!

18 mai 2020
Tu Mărie
-Tu Mărie, indi meri?
Că ce văz tare grăbită.
Și te porți așe-n doi peri,
Pari a fi îndrăgostită!
-No șâ ce-i dacă-i așe,
Nu am voie, tu ce zâci?
Mai bine tu cată-ce,
Poate-i așe, haide ghici?

-Mărie, de ce îmbli treanca-fleanca,
De clo până dincolo?
Te credeam iubita mea,
Ești pe post de picolo?

-Mă Ioane-ai nărozât,
Tu îmbli pă pescuit?
De mine t-ai 'drăgostit,
Io nu te știu de iubit!

-Nu mă știi, ai zăuitat,
Când noi doi ne-am 'pretenit,
Și în horă am jucat.
Și ce bine ne-am sâmțât?

Ne strânjeam 'preună-n brațe
Și io chiar că ce-am pupat.
Și-ți dădeam în grai povațe,
Și ce faci că ai zăuitat?
-No bine Ioane dragă, mi-i aminte
Tăce mi le-am amintit.
Ș-aș vrea ca deci-nainte
Să fii tu al meu iubit!

20 mai 2020
E ziua ta Elena mamă
E ziua ta mamă,
Sunt bucuroasă că te am
Eu te-am luat în seamă
De când la pieptul tău sugeam

De când cântând mă legănai
Și-n ochii tăi eu mă vedeam
Când de bucurie lăcrimai
Iar eu acolo în pătuț mai și plângeam!

Și timpul și-a văzut de treabă
Nici nu știu când m-am făcut mare
A fost probabil a ta grabă
Ca să mă știi pe-a mea cărare

La rândul meu și eu sunt mamă
Și fac cum tu făceai cândva
Nu-i zi ca să nu trec prin vamă
Să dau vieții socoteală!

Acuma stăm de vorbă-n trei
Mamă, fiică și nepoată.
Mă uit adânc în ochii tăi,
Cum lacrimile de bucurie înoată

E ziua ta Elena mamă,
Sunt bucuroasă că ne ai și te avem
Te vom păstra mereu în inimă, cândva în ramă.
Astăzi să ne bucurăm și viață lungă să-ți urăm!

21 mai 2020
Să plece
Deschide fereastra privește-n pustiu
De unde vine COVID-19 să-ți ia viața
Răspunsul încă nu-l știu.
Pișcă-ți făptura să-ți simtă speranța!

Refren:
Întinde brațul
Și pipăie luna
Rupe întunericul
Primește-i lumina
O, O, O,
O, O, O!

Închide fereastra, închide și ochii
Primește-ți în dar visul
Lasă totul, lasă uitării
Și umblă, e-al tău universul

Refren:
Întinde brațul
Și pipăie luna
Rupe întunericul
Primește-i lumina
O, O, O,
O, O, O!

Caută-ți steaua ce te-așteaptă
Și cere-i ajutor!
Ca de fiecare dată
Și vino acasă în zbor

Sună clopotele să plece urgia
Să plece acolo negreșit
Alungă, alungă pandemia
În iadul, în iadul de unde-a venit

Refren:
Întinde brațul
Și pipăie luna
Rupe întunericul
Primește-i lumina
O, O, O,
O, O, O!

25 mai 2020
Și uite-așa
Și uite-așa ne perindăm
În viața de zi cu zi
Unii ne naștem, alții murim
Asta-nseamnă de a fi!

Dacă pe pământ venim,
Și alții mereu plecăm,
Ar trebui ca să știm.
Pe pământ de ce suntem

A, suntem să viețuim,
Naturii nu putem de a-i lipsi.
Cui trebuie să-i mulțumim?
Lui Dumnezeu, zi de zi!

Toate, au un rost se pare
Universu-a fost creat,
Și n-a fost o întâmplare.
A trebuit populat!

Geaba sunt lună și stele
Dacă n-au o strălucire
Cu soarele între ele.
Fără noi totul ar fi o pustie!

Atunci mă întorc și zic,
Cu sau nu de a greșit.
Fără noi n-ar fi nimic.
Fără Dumnezeu de-a fi!

25 mai 2020
La hanul Ancuței
La hanul, la hanul cu noroc,
De plec în lume-n lung și-n lat
Tot la han eu mă întorc
Aici peste noroc am dat!

Sunt trubadurul cu-o chitară
Ce umblu rătăcind prin noapte
Hangița în balcon m-așteaptă
Să-i cânt o serenadă-n șoapte

Refren:
La, la, la, la găsesc un ton,
Strunesc chitara-n la major
Hangița iese la balcon
Și îmi astâmpără-al meu dor

La hanul, la hanul cu noroc,
De plec în lume-n lung și-n lat
Tot la han eu mă întorc
Aici peste noroc am dat!

Cânt toată noaptea pe uliță
Când pe boltă-i lună plină
Și-o aștept pe-a mea hangiță
Din nou la balcon să vină

Refren:
La, la, la, la găsesc un ton,
Strunesc chitara-n la major
Hangița iese la balcon
Și îmi astâmpără-al meu dor

Sunt trubadurul cu-o chitară
Ce umblu rătăcind prin noapte
Hangița în balcon m-așteaptă
Să-i cânt o serenadă-n șoapte

Refren:
La, la, la, la găsesc un ton
Strunesc chitara-n la major
Hangița-mi dă pupicul la balcon
Și îmi astâmpăr al meu dor!

La, la, la, la, la, la, la, la
La, la, la, la, la, la, la, la

26 mai 2020
S.O.S
-Api mă nărodule ce-ai?
De duhănești tătă zâua
-No, api ăsta nu e bai.
Ascultă-mă, numa!
Eu să zâc că ai direptate,
Da tu măi Albuțule,
De ce îmbli pe-mbătate
Păstă tăce crâșmele?

-Am șâ io un beceșug
Tătă zâua-s pă bucată,
Ba la coasă, ba la plug.
Și c-o gură dă vin ars, gata mă îmbeată!

Dară beceșugul tău,
Numa' crucea îl îndreaptă!
Nărodule, ț-o zâc eu,
O s-ajungi s-astupi o groapă!

Din atâta duhănit,
Plomânii țâ s-or gătat
Sună-ți clopotu-a sfârșât
Lasă-ce mă de fumat!
Că-i mai avea de trăit!

27 mai 2020
Universul
Și totuși e o lucrătură,
Înainte a fost nimic?
Dar și nimicul e ceva, o picătură,
Ce a prins viață, pic cu pic!...

Ea a venit dintr-un ,,ETER”!
Mult discutata plămădeală,
A celui misterios big bang,
Ce-a luminat noaptea cea neagră

Dar ,,ETERNUL”, cine e?
Este adevărul greu.
Nu-i o presupunere,
Nimic fără DUMNEZEU!

Gândul merge mai departe,
E și el de necuprins.
A Universului parte,
Ce nu poate fi învins!

Cine, unde, cum și când?
Ce vedem a apărut.
Gândul se zbate luptând,
Să găsească-un început.

Începutul; EL, TU, EU,
Toți suntem un început.
Nimic fără Dumnezeu,
Gândule ai priceput?

P.S.
-De luat în seamă știința,
Ce studiază-ndeaproape.
Tot din big bang făcând parte
Aducându-și contribuția.
Să pătrund în conținut

28 mai 2020
Vântule
Vântule nebunule, deci
Ia spune-mi de unde vii,
Și pe unde vrei să pleci
Că faci numai nebunii!
Ai fost la mine în sat
La casa mea părintească?
Dar spune-mi adevărat,
Lasă-ți firea să-mi șoptească

Dac-ai mângâiat tu prispa,
Și ușa ce-i zăvorâtă.
Și ograda ce e tristă
Toate-acestea ce m-așteaptă!

Ai lăsat vreo adiere,
Prin locurile neumblate?
Ca un fel de mângâiere,
Celor ce suntem departe

Ia-mi dorul dacă te-ntorci,
Și plimbă-l prin locuri dragi.
Te rog și-n pridvor să-ncerci,
Dorului nici tu, nici eu, nu ai ce să-i faci!

30 mai 2020
1 Iunie
Este ziua copilului
În fiecare an, la întâi iunie
Copiii mapamondului
Au marea zi, ce lor li se cuvine!
Azi poți să fii un Pardalian
Un Don Quijote, un domn Goe,
Pe un vapor, un mare căpitan
Sau să primești în dar o jucărie!

E ziua ta copile,
E cea mai mare sărbătoare
Azi ai venit în astă lume
E prima zi a ta sub razele de soare!

Bucurați-vă și voi bunică și bunicule
Ce-ați fost și voi copii ca mine
Trecut-au anii, trecut-au zilele
Să fiți copii și vouă azi vi se cuvine!

Astăzi de bună seamă
Mai ales ție ți se cuvine
O dulce mamă, o dulce mamă!
Că m-ai adus în astă lume!

E ziua voastră copii
Ieșiți, zburdați în soare zi de zi
Trăiți în lumea asta ca niște jucării
Luptați cu zmeii, luptați-vă cu viața,
Haideți copii, e ziua voastră oriunde ați fi.
Bună dimineața!

P.S.
-1 Iunie e ziua tuturor
De nu acum cândva am fost cu toții copii.
E și ziua noastră, ziua amintirilor
Și tu copil de astăzi, cum noi și tu vei fi!

1 iunie 2020
Eroilor necunoscuți
(jertfa de la Mărășești 1918)
O, drag erou necunoscut,
Unde a murit și bunicul meu
Pentru țară te-ai pierdut

Și-acuma-i vai și-amar de poporul tău!
O dragi eroi necunoscuți,
Ce viața voastră v-ați jertfit
În veci de noi veți fi slăviți

Eroi ce neamul românesc cu onoare v-a avut!
Atâtea vieți ce s-au jertfit
Pentru glia noastră strămoșească
Ei au luptat necontenit

Dușmanii să n-o cotropească
Astăzi; noi nepoți și strănepoți,
Cu plecăciune-adânc vă pomenim,
Și ne rugăm la bunul Dumnezeu să fiți iertați
În vecii vecilor; AMIN!

3 iunie 2020
Coaja de ou
Coaja de ou m-a întrebat
Rămasă, părăsită și anostă
Când eram ou nu m-a abandonat
Am fost curtat și ocrotit de-o cloșcă!
Și se-auzea pe-acolo și-un cocoș
Ce îi cânta puiuțului în coajă
Cânta mereu, cânta frumos
Ca musafirul meu să doarmă!

Tu zi mersi că ești cum ești
Că alte coji au fost zdrobite
Și prin mâncăruri le găsești
Cu calciul tău împodobite.

Îi spuse puiul ce mai ieri,
Îi părăsise coaja
Acuma stai așa, de ce te superi?
Asta-i situația, e bine și-așa!

P.S.
-Un lucru trebuie să cunoști
Și tu și eu suntem fără de vină
Suntem creațiile lumești
Dintr-un cocoș și o găină!

4 iunie 2020
Pușcăriașul
Stă și se-ntreabă ce-i dincolo de gratii
Din colivia cu lacăte ce-l găzduiește.
Avea în viață-atâtea garanții,
Dar le-a risipit, cum vântul colbul risipește!
Era atâta libertate, cât tot pământu-n lung și-n lat.
Putea să facă vieții cu cinste, parte și onoare
Dar lăcomia, răutatea și hoția l-au acaparat.
Și-acuma-i zac tinerețea și dorințele aici în închisoare.

Nici soarele ca lumea nu-l privește
Ascuns în ziduri de cetate.
Nimic nu are din ceea ce-și dorește
Dar mai ales ea sfânta libertate!

Se-ntreabă-acuma ce nu s-a-ntrebat
De ce ajuns-a de viața își urăște?
Când putea să fie un om cuminte, așezat,
Acuma stă închis și libertatea prin gratii o privește!

5 iunie 2020
Paradise Delta House
O Deltă, Deltă mă aștepți
Ca de fiecare dată
Să văd atâtea dimineți
Cum soarele se-nalță!

Cum cerul e pictat
De aripi fâlfâind în zbor,
Și peștele aleargă ne-ncetat
Sărind pe valuri sclipitor

Cum bărcile se-ntorc la țărm,
Gemând din scoarță în scoarță, cu pește
Și cum grătarul așteptăm
Ca să ne dea de veste

O țuică fiartă și-un mujdei
Și-o mămăligă blondă dolofană
Te-ndeamnă peștele să-l iei
Să-l treci rumen prin vamă!
Aici la Paradise House Deltă
Sosit-am cu alai din plin
Și-ntâmpinați cu mare vervă
De căpitanul Forgo Dorin

6 iunie 2020
COVID-19
De-nsurat m-aș însura
Că a venit vremea mea
COVID-19 nu mă lasă
Să-mi iau nevastă și casă

Să pot face cununia
Și nunta cum se făcea
Să vină la nuntă lumea
Să pot bani a câștiga.
Să pot să-mi sărut mireasa
Fără mască pe figură
Și pe nașul, dar pe nașa
Să o pup direct pe gură!

Cu toți să ne-mbrățișăm
Și să ne strângem în brațe
Când pe muzică dansăm
Nu să stăm figuri de gheață

Cum vă-ntreb, acum a face?
Cu mireasa mea copii,
Distanța ne desparte
Nu-i destul prin simpatii

De s-ar isprăvi odată
Acest COVID nedorit
Să reluăm viața toată
Cum a fost de la-nceput!

7 iunie 2020
De dor
De sunt pe câmp, de sunt pe munte
De stau cu regele la masă
Oriunde m-aș afla, oriunde
Mi-e dor, mi-e dor de-acasă!

Mi-e dor de oamenii din sat
De cei ce încă sunt
Dar mai ales de cei ce au plecat
Mi-e dor de mama, de al ei mormânt!

Mi-e dor de plopul cel înalt, văzut
Din șapte sate
De prispa casei pe care am crescut
De Joiana ce ne dădea lapte

Mi-e dor de colbul de pe drum,
În care ne jucam și pufăiam ca o mașină
Mi-e dor de tine mamă, ce nu mai ești acum
Mi-e dor de Olimpia ce-a fost frumoasa mea vecină!

Mi-e dor de satu-n care am crescut
De unde am zburat
Plecând în tinerețe, în necunoscut
Și-acum adus de dor, mă-ntorc din nou în sat!
De toate te poți vindeca, chiar de ți-i greu
În timpu-acesta ce trece-n zbor.
Dar suferința ce-o am eu
E-aceea ce-o avem cu toții, măritul dor!

8 iunie 2020
Loredana
Mai ieri parc-a fost, așa pari',
Când în chiler la bunica la Căbeți cântai;
,,Marînarul când moari, moari șâ dă din chișioari”!
Și doar trei anișori că aveai!

Acum, marinarul Roberto a ajuns căpitan,
Și-mpreună cu tini
Navighează pe mare și ocean
Și de-atunci până az' nu mai puteți di ghini!

Dar timpul marchează, acolo la bord,
Viața cum trece și cum a trecut,
De la răsărit până spre Polul Nord
Tu tinerețe, bine ai venit!

Dar se putea să nu năvălească apa pe punte?
Și destoinica marinăriță
Furtuni și uragane a reușit să-nfrunte
Cu râvnă, spreranță și mare credință!

Iat-o acostând la țărm victorioasă
Acum când armata de fani
Îi iese în cale cu flori și-o ovaționează.
La frumoasa ei vârstă de .....,,La mulți ani!”

,,LA MULȚI ANI LOREDANA!”
Din partea familiei tale nemaipomenite: VASILE, CRISTI, DAVID, ELENA și MAMA
Și din partea acelora, care de 36 de ani de cântec, le-ai făcut viața senină și împreună cu tine au învățat să cânte

10 iunie 2020
Au înflorit trandafirii
Când trandafirii-au înflorit
Minunea venit-a pe pământ
Ea se numește-ntr-un cuvânt
LOREDANA; Bine ai venit!

Lumina te-a înfășurat
Într-un veștmânt dumnezeiesc
Și când ai spus primul cuvânt
Mama; și-ncet, încet eu te iubesc!

Și-a fost să vină primul pas,
Ca lumea s-o perceapă!
Ca să devin-un 'naintaș
Ce va urma în a sa viață

Se spune că viața este un film
Regizor, creatorul Dumnezeiescu!
În care fiecare ne găsim.
Jucându-și rolul său

Și-ncet, încet în stil de piramidă
Ai tot urcat, ai tot urcat,
Până-ai ajuns să fii vedetă.
Dar timpu-n loc n-a stat!

Astăzi în triumfal asalt
Când anii se conjugă
Ce-am așteptat s-a întâmplat.
Cinci decenii s-au adunat în ,,pungă!”
La jumătatea secolului ca s-ajungă!

13 iunie 2020
Dorul la români
Ca să vă spun adevărul
Părul el mi l-a albit
Mi-a făcut riduri pe fațâ, dorul,
De ce nu el, m-a și îmbătrânit!

Doar la trup nu și la minte,
Nu vă temeți, doru-i dor
Nu te cheamă la ,,morminte”,
Ci la dragoste, la amor!

Dorul e un călător
Ce te plimbă-n lumea toată.
Cuprinzi cu el cei doi poli și-un meridian-‘conjur!
Dar tot el te-aduce-acasă!

Cine n-are doru-n el,
Rătăcește, nu-i român.
Umblă pe cărări stingher,
El e slugă, el stăpân!

Pe când tu un stăpân ai.
Coborât în mintea ta.
Câteodată-i ca în iad,
Dar tot el te duce-n rai!

Doru-i dor ca să vorbim,
Doar la români îl găsim,
Doru-i dor și n-ai ce-i face
El te face, te desface!

15 iunie 2020
Parodie
Ciocănitoarea Woody
Tu pasăre cu cioc de-oțel
Vestită ciocănitoare dară,
Ai face bine nițel

În lupta parlamentară!
Pe post de ciocănitoare,
Să umbli la fiecare
Și când vezi că ,,nu mai pot”,

Să le dai cu ciocu-n bot!
Bineînțeles să-i trezești,
Că au visele lumești
Cum că sunt în aventură

Sa-i scoți din încurcătură!
Și când se duc la tribună
Și bolborosesc cuvinte,
Scăpate în stol din gură

Tu să-i ciocănești, să le cadă câte-un dinte!
Când vor să te dea afară
Tu urcă-te sus în boltă
Și de-acolo des coboară

Mai ales când e revoltă!
Și dă cu ciocul din zbor
Să se-nvețe-odată minte
Și de vor și de nu vor,
Să le vină la cap minte!

17 iunie 2020
Da și încă odată da
Da, există și-n tumultul vieții
Cu toate bune și cu toate rele
Regina a toate, regina frumuseții.
Aceasta e una dintre ele!

Cum nopțile așteaptă venirea zorilor
În tremurul firav de geană
Sosește ca o nouă dimineață regina florilor.
Și-i însoțită de Ileana Cosânzeana!
Parfumul de primăvară în raiul florilor
Plutind cu natura toată,
Apare în statornicia ei regina dorințelor,
Învrednicindu-ne și înfrumusețându-ne viața!

Dar peste toate din când în când
Conformă sau nu cu mersul vieții,
Chemată, nechemată, vrând, nevrând,
Vine regina TRISTEȚII!

P.S.
-Regine, neregine,
Sau flori de păpădie
Toate vin și toate trec
Și viața zilnic, eu cu tine,
Iubito, iubite, cu tine o petrec!

18 iunie 2020
Bună dimineața viață
Bună dimineața mască
Singura noastră speranță
COVID-19 bântuiește
Noi murim și el trăiește!

Ne luptăm cu nu știu cine,
Nici nu știm de unde vine,
Ba ne ia și ba ne lasă,
Se joacă cu-a noastră viață!

În fosta democrație,
Libertatea a dat să vie.
Ajuns-am acum se pare,
Cu toții la închisoare!
Făr' ca să purtăm cătușe,

Fără lacăte pe ușe,
Fără paznici înarmați
De COVID-19 încătușați!
Până când ne întrebăm oare,

Asemenea închisoare?
Adam și Eva s-au împreunat,
Și lumea de azi au creat!
Astăzi ca în rai trăim,

Condiția-i să nu ne unim!
Sfatul ,,LOR” să-l urmăm,
Și din măr să nu mușcăm!
Că dacă greșim vreodată,

Mergem pe lumea cealaltă!
Se pare; Știința de astădată,
E în EPOCA DE PIATRĂ!

19 iunie 2020
Pamflet
Facerea lumii
Frumusețea RAIULUI a fost să fie
Grădina lui Dumnezeu aleasă.
Mai ceva ca o poveste!

Dar cineva trebuia să o locuiască
Dumnezeu și-a pus degetul în barbă
Privind toate minunățiile facerii.
Și-a-nceput construcția să o gândească,

Conform chipului și asemănării sale,
RAIUL cum să-l însuflețească!?
Nu era nici toamnă, nici iarnă, nici vară,
RAIUL este cuprinzător a toate, cum frunzele pe ram

Și-atunci pentru prima oară,
Dumnezeu l-a conceput pe ADAM!
Și cum ADAM umbla prin RAI a nepereche,
Mai trebuia să facă ceva.

Și Dumnezeu personal, a început să se-ntrebe,
De ce ADAM singur și-a zămislit-o pe EVA.
Blagoslovindu-i pe-amândoi, să știți;
,,VOI CREAȚIILE MELE ÎN RAI, SĂ FIȚI FERICIȚI, FĂRĂ UNUL, FAȚĂ DE CELĂLALT SĂ GREȘIȚI!”

Dar cum în RAI toate cele erau fără număr,
Cei doi alergând și jucându-se au dat peste un măr.
ADAM mai pofticios din măr repede a mușcat
Și i-a dat și EVEI, grăbit, neștiind că au făcut marele păcat,

Iar lui ADAM o parte din măr i s-a oprit în gât!
Dar cei doi porunca nu au respectat,
Și Dumnezeu supărat din RAI i-a alungat!
,,Mergeți pe pământ și din sudoarea frunții să trăiți

Asta v-a fost alegerea voastră.
Trăiți și vă înmulțiți, fiți fericiți!”
A poruncit Dumnezeu, aceasta vi-i menirea, nu-i o pedeapsă.
Și când pe pământ n-o să mai fiți,
După meritele voastre, vă voi primi din nou,
În RAI să locuiți!

20 iunie 2020
Pentrologie
(pentru ologi, e!)

Pentru ologi e
Ce altceva să fie
De-l întorci cu susu-n jos
Oricum e burtos

Și de-l lași ca să-și revină
Cică n-are nici o vină
Dacă lui mâncarea-i place
N-ai ce-i face!

Du-te măi și fă o cură
Și nu mai băga pe gură
Păi atunci ce-a mai rămas
Vrei ca să mănânc pe nas?

Nu, mănâncă mai puțin,
Nu mai bea atâta vin
Că mâncarea, vinu-ngrașă.
La ce-l porți mereu în fașă?

Pentrologia e știința ce te-nvață
Să fii rațional în viață,
Să ai grijă ce bagi în gură
Să fii om cu a oamenilor măsură!
Nu să stai zilnic pe troc
Să ajungi; scuză-mă ca un porc
Ia totul ca pe un sfat
Și nu mai fii supărat!

21 iunie 2020
Fetița și pisoiul
Tu ești mic nu știi nimic
Ia privește tu la mine
Cum beau din castron lăptic
Vreau să te învăț și pe tine
Haide pisoiaș încearcă
Pune limbuția și bea
O să vezi că o să-ți placă
Bravo pisicuța mea!

23 iunie 2020
Leul și doamna
Hai vino la gard iubite
Tu zodia mea de când te caut ne-ncetat
Tu rege între regi, aminte
Cu tine m-am născut, din cerul înstelat
Vino ca să-ți sărut făptura
Să-ți mângâi coama ta celebră
Tu ce mi-ai ridicat statura
De am ajuns în lume cu nume de vedetă!

24 iunie 2020
De ce?
De ce latri tu la lună
Când eu sunt aici cu tine
Tu iubita mea făptură
Ce e dacă tu ești câine

Suntem două suflete
Cu trăiri sentimentale
Ce nu ne găsim pereche
Lumea-i tămăduitoare
Hai să ne plimbăm în noapte
Și cu luna împreună
Ne-om găsi a noastră parte
Să ne facă viața mai frumoasă și mai bună!

25 iunie 2020
Te aștept
Născută toamna printre livezi
Când merele sunt coapte
Mereu visez
Că tu iubirea mea ești pe aproape

Mereu te caut și zi și noapte
Alerg în lume-n lung și-n lat
Aș vrea tot ce-mi doresc să se transforme-n fapte
Te vreau iubito lângă mine, cu adevărat!

Refren:
Iubirea mea tezaur
În suflet te păstrez
Ca pe un boț de aur
Cu-adevărat, cu cel ce îl visez!

Pândesc când soarele sosește pe pământ
Alerg prin razele sale căutând
Să te-ntâlnesc pe tine, ca pe un lucru sfânt
Îmi este teamă că te găsesc visând.

Refren:
Iubirea mea tezaur
În suflet te păstrez
Ca pe un boț de aur
Cu-adevărat, cu cel ce îl visez!

Vreau să-ți ating firavul chip de zână
Așa cum aș atinge teiul înflorit
Și s-alergăm în lume, mână-n mână
Iubita mea, iubita mea, de negăsit!

Și merele s-au copt și frunzele-au căzut
Speranța mea nu moare
Chiar iarna de-a venit
Aștept iar primăvara să te găsesc în razele de soare!
Refren:
Iubirea mea tezaur
În suflet te păstrez
Ca pe un boț de aur
Cu-adevărat, cu cel ce îl visez!

26 iunie 2020
Iată
Iată-a mai sosit o zi
Soare, viață, bucurii
Ce folos, tot mai greu e a trăi
Biciuiți de pandemii!

Panica ne patronează
Orice pas e o capcană
Binele doar se visează
Moartea-a devenit patroană!

Trăim toți doar în discursuri
Din sfaturi și din povață
Fără-a se lua măsuri
Doar acea mască pe față

Greutățile-s năvală
Avem copii de crescut
Ce se-ntâmplă-n astă țară
Resursele-au dispărut!

Libertatea se trăiește-n carantină
Cu distanța socială
Nimeni n-are nici o vină
Politicienii-s în lupta electorală!

Laboratoarele-au trudit
Covid 19 de l-au creat
Și-n lume l-au răspândit
Lumea de au speriat!

S-a mai pomenit vreodată
La nivelul mondial
O crimă organizată
Să urce pe piedestal?

Viața merge înainte
Hai să ne trezim odată
Voi cei ,,mari” luați aminte
Vrem un trai ca altădată!

27 iunie 2020
Noapte și zi
Că licărul de zi
Cu licărul de noapte
Ele sunt de a fi
Pe cât de-aproape, pe-atâta de departe!

Că noaptea fără zi
Și ziua fără noapte
Nicicând nu poate fi
Și nu se pot desparte
Că ziua este ziuă
Și noaptea este noapte
Doar la-nceputuri se-mpreună
Și ziua le desparte

Și cum nimic nu este fără soare
El este-acela care
Are menirea ca să le separe
La un apus și răsărit de soare

28 iunie 2020
Atenție
Atenție cornuto, am vedenii?
Și știi că eu sunt taurul cel furios
Și stau acum sub semnul îndoielii
Ești piaza rea cu chip frumos?
Revino-ți la făptura cea adevărată
Nu mai umbla cu vrăji să mă ademenești
Simt că și tu ești o încornorată
Hai dă-te de-a tumba de trei ori ca în povești

29 iunie 2020
Cei cinci voinici
DO, RE, MI, FA, SOL, LA ȘI SI
Îi așteptăm că vor veni
Pe DO de jos, victorios, cu LA și SI,
Cu-n cântecel ne vor înveseli!

Cântecelul se numește,
,,Șapte cățeluși voinici!”
Care s-au urcat pe clape
Și latră pe șapte voci!
Ham, ham, ham și iarăși ham
Hai copii
Hai ieșiți să ne jucăm
În cântec ne-om veseli
Ham, ham, ham și iarăși ham

30 iunie 2020
Mângâie-mă vântul meu
Vântul meu de acasă
De când te caut negreșit
De când mă cauți iată
Și-acum ne-am întâlnit!

Tu mă mângâi
Cum o făceai odată
Cum mama m-alinta la sânu-i
Iar tu mă gâdilai pe față!

Da suntem în locuri diferite
Cu timpul pe-o măsură
Dar împreună trăim aceleași clipe
Mereu, mereu în aventură!

3 iulie 2020
De câte ori
De câte ori deschid fereastra
Nu-i mai găsesc inimii loc
Grijind să fie caldă vatra
Punând mereu lemne pe foc

De câte ori deschid fereastra
Aminte îmi aduc de tine
Așa cum și de data asta,
Te-aștept cu drag să vii la mine.

Refren:
Iubito mă cuprind fiori,
De-atâtea ori, de-atâtea ori
Și-aș vrea și cerul să-l sărut
Da, te iubesc atât de mult!

De câte ori deschid fereastra
Nu-i mai găsesc inimii loc
Și ard încins precum e vatra
Simțind că sufletu-mi ia foc!

Refren:
Iubito mă cuprind fiori,
De-atâtea ori, de-atâtea ori
Și-aș vrea și cerul să-l sărut
Da, te iubesc atât de mult!

De câte ori, de câte ori
Acum eu ușa îți deschid
Ai trandafiri în obrăjori
Ca pe-o comoară te cuprind
De-atâtea ori, de-atâtea ori!
Refren:
Iubito mă cuprind fiori,
De-atâtea ori, de-atâtea ori
Și-aș vrea și cerul să-l sărut
Da, te iubesc atât de mult!

Da, te iubesc atât de mult
Și sfatul cerului l-ascult
Mi-ai dăruit primul sărut
Iubito, te iubesc atât de mult!

Refren:
Iubito mă cuprind fiori,
De-atâtea ori, de-atâtea ori
Și-aș vrea și cerul să-l sărut
Da, te iubesc atât de mult!

4 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 1)
Copii v-ați întrebat vreodată
Ce-ați face fără jucării?
Ce ar face lumea fără apă
Și câmpul fără ciocârlii!?

Așa că Huța Vrăbiuța a fost pornită
Cu racheta ,,SALCIE SCOBITĂ”
În tovărășia lui ȚOI VRĂBIOI
Prieteni și colaboratori nedespărțiți
Cum de altfel și voi copii, imaginar
Pe tot parcursul expediției o să fiți.

6 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 2)
Având instrumentație la bord
Ca să-i servească
Atât la Polul Sud cât și la Polul Nord
Ei au luat și un ceas deșteptător

Să aibă la rachetă un motor
Pentru a străbate pustiurile Terrei,
Și păturile-nalte ale atmosferei.
Trecând vijelios din nod în nod

Ajunseră urgent la Polul Nord
Unde-l găsiră pe Fram ursul polar
Care interesat citea în abecedar
Vrând lumea s-o-nțeleagă mai pe rost,
Și pentru că-l luase Gim de prost
Un maimuțoi fără inteligență
Cu care Polul Nord era în corespondență.

7 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 3)
Și fiindcă ajunsese pân’ la ,,C”
Le puse întrebarea: pentru ce?
E-atâta poluare pe pământ
Iar apa-i cel mai căutat cuvânt

Pentru ce oameni buni
Lăsați destinul omenirii la nebuni?
Apoi, grijuliu le dădu un dar anume,
De la frigiderul pământului
Da, da, este la Polul Nord în culcușul vântului
Un frigider, cel mai mare din lume
Cu cel mai mare ger
În care prin grija ursului Fram

Pământul își ține rezervele viitorului de apă dulce ca printr-o minune
În condiții foarte bune
Și care, dragi copii, pe zi ce trece
Oameni mari și cu multă carte

Au uitat se pare
Că trebuie să o ferească de poluare.

8 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 4)
Și cum ziceam
Fram le dădu câte o ploscă din ghețar
Frumos făcută
Cu apă dulce ne-ncepută
S-o aibă la nevoie acolo în cuibar.

9 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 5)
Continuându-și temerarul zbor
Și străbătând și cer senin și câte-un nor,
Ajunseră mai sus ca vântul
De unde se vedea întreg pământul.

Și-n timp ce își serveau micul dejun,
Au observat ceva ce se mișca în jur
Cine putea să fie decât ,,Matur Emur”
Cel mai mare vultur.

Acesta care știa totul fiind la înălțime
A declarat la întrebări
Răspunsuri o mulțime.
Exemplu, că în timp ce-și face rondul
Observă tot ce se întâmplă cu norodul
Și nu-și explică pentru care treburi
Se fac mereu atâtea mii și mii de ,,stârvuri”.

10 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 6)
Matur Emur stând mândru-ntr-un copac
Își duse să gândească o pană drept la cap!
-Mă-ntreb probabil ca și voi
De ce-o fi făcând omul război?

De ce dintre atâtea viețuitoare care sunt
Omul e cel mai războinic de pe pământ?
Sacrificând pentru-o idee, capriciu, lăcomie și pe copiii lui
Orașe, țări și poate, întreaga omenire!

Atâta spațiu, soare și lumină
Mă-ntreb de-acest măcel își are sens
Când pot să studieze
Să cucerească-n pace
Întregul Univers!

11 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 7)
Acolo e rușinea omenirii cea mai mare,
Dachau, Buchenwald și Auschwitz,
Locuri de crimă-n masă
Sinistre lagăre de concentrare
Mașină de ucis!

Dincolo-i Nagasaki, alături Hiroshima
Unde el, omul pretins civilizat,
A săvârșit în lume crima
,,EA” crima cea mai mare – CRIMA UNICAT.

Acest tablou văzut de la-nălțime
Pe blânda așezare de pământ
E ca un act făcut de minți nebune.
Priviți Afganistanul, Iranul și Irakul

Ce fost-au țări, acuma-s cimitire
Creat-au terorismul pentru-a lua petrolul
Cei ce conduc întreaga omenire.

12 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 8)
Ei oamenii din asemenea distrugeri
N-au tras învățăminte
Și fabrică-n continuu și-n neștire
Planeta cu morminte.

Cereți copii o lume-n transformare
Călătorii reale spre lună și spre soare
Și expediții temerare
Spre centrul pământului

Pentru-a spori, în bine, puterea omului.
Mai faceți o săgeată de oțel
Cu mult mai mare decât turnul Eiffel
Pe care să urcați până la stele

De unde să luați înțelepciune și putere.
Din tancuri, avioane, rachete, bombe nucleare
Să faceți o grămadă de fier vechi,
Ca simbol de triumf

Pe care omenirea-n pas de defilare
Să treacă fericită că a scăpat
De-a înarmării jug!

13 iulie 2020
Elena
Dintr-o clipă-n altă clipă,
Anii tot se înfiripă.
Și se-adună și se-adună
Dând mereu a vreme bună!

Astăzi soarele răsare
Într-o zi și-un an apare,
Bucuria e cu ea și e cu noi,
Iată anii, se făcură două-ș doi!

Douăzeci și două de primăveri,
Parcă începutul a fost ieri.
Când o bebelușă-anume,
A venit în astă lume!

Ca o zână din poveste,
Ne aduce marea veste,
Că iubește și-i iubită,
Și se simte fericită!

Cu-n buchet de trandafiri,
Puși în glastre argintii,
Noi cu toți ți-i dăruim,
Și-ți spunem că te iubim!

LA MULȚI ANI
ELENA
BUNICUL ȘI TOȚI CEI DRAGI AI TĂI

14 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 10)
Pornind cu-n plan de înaltă cercetare
Animalele au făcut o mare adunare
Unde sosi cu-n poștalion porumbelul TOM
Aducând cu el o documentată scrisoare
Dintr-o parte a Terrei, în pericol mare
Iată conținutul de valoare;
,,Pe la noi e jale
Prăpăd, groază, sfârșitul lumii pare
Tot ce e verde moare, ce e viu dispare.”

Din locuri neștiute,
Pornesc roiuri enorme de lăcuste
Sfărâmă totu-n cale
Umbresc și Sfântul Soare.

În altă parte de unde bate vântul
Se-aud foșnind ca viermii și sfâșie pământul
Cu ochii cruzi și sterpi,
Armate-ntregi de șerpi.

Cu fluierele scoase și limbile-arcuind,
Se-agită speriați de gândul lor flămând.

17 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 12)
Țoi Vrăbioi îl întrerupse pe Tom Porumbel,
După ce conchise logic: ,,ACESTA E DEZECHILIBRU ECOLOGIC!”
Urcară în racheta ,,Salcie Scobită”
Luându-l și pe TOM PORUMBEL

Care avea documentul cu el
Au mers la MOȘ MARTIN, cap senin,
Care de cum îi văzu, mai mult din plăcere
Le oferi câte un pahar nealterat de miere

Și după un prelung căscat,
Îi întrebă ce s-a-ntâmplat?
Pe TOM PORUMBEL se pare,
Îl prinse o grabă foarte mare,

Și înfoindu-și penele la gât
Le povesti pe scurt tot
Ce s-a petrecut.
Că oameni vânători

Pe lupi i-a împușcat
Și vulpile de-atunci își fac de cap.
Mănâncă și găini dar și arici cu tot cu țepi
De-aceea sunt acum atâția șerpi.

19 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 13)
Și păsări de tot felul
Ei umblă să împuște
Și-n lipsa lor
Au apărut nori negri de lăcuste.
Pe Moș Martin, cap senin,
Îl zgudui această știre
Și-aproape că-și ieși din fire.

Se reculese ce e drept
Și adună pe dată
Un sfat înțelept.

Formă un stol de păsări multe, multe,
Și le trimise să distrugă
Norii negri de lăcuste.
Și mai umblă pe colo și pe ici
Și strânse și-o mulțime de arici.

Îi verifică pe toți să aibă țepi
Și le dădu direcția spre șerpi.
Cât despre vulpi ce-s plictisite-n bal,
A spus că se ocupă personal,
Și fără a mai sta-n zăbavă
S-a apucat domnia sa de treabă!

20 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 15)
Huța Vrăbiuța și Țoi Vrăbioi!
Rine Pinguine și alții ca voi!
Trebuie gândit și mult sfătuit,
Cum să aranjăm
De oameni să scăpăm,
Sau poate să-i salvăm.
Așa nu mai merge
Totul se distruge!

Eu aș vrea să-ncep, dar nu mă pricep.
Pa și cu onor!...
Trebuie să cobor, vine-un vânător.
Apoi îngrijorați de ce aflară până acum,

Huța Vrăbiuța și Țoi Vrăbioi,
Au coborât cu racheta ,,Salcie Scobită” în pustiuri,
Care nu se știe din ce cauză
Dar erau foarte numeroase.

N-a trebuit să umble prea mult
Și iat-o pe țanțoșa Roba, cea mai veche cobră.
Cu capul înălțat ca-ntr-o plutire,
Le spuse totul doar dintr-o privire.

22 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 16)
Huța Vrăbiuța nu s-a mulțumit
Și cu diplomația cu care era înzestrată,
Încercă sensibilitatea cobrei netemută,
Oferindu-i din scorbura rachetei,
Apă neîncepută.

Roba, cea mai veche cobră,
Se lăsă mulțumită pe pământ
Cu capul ei maiestuos,
Oferindu-se vrăbiuțelor să le fie de folos.

Aflară așa deci,
De ce pământul este sterp
Și vadurile seci.
Peste tot au fost păduri înfloritoare,
Ce le-au distrus mulțime de topoare,
Aici un câmp de ape
Ce au plecat spre soare,
Cunoașteți, doară, fenomenul de evaporare
Aici pășuni, acolo vite,
Au fost, acuma toate-s dispărute.

23 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 17)
Nu vântul aspru ce bate cu nisip,
Nu cerul gol ce arde cum cuptorul le-a pârjolit.
Priviți acest ,,NIMIC”! L-a făurit el, ,,OMUL”!
De aceea te-aș ruga Huța Vrăbiuță
Din partea mea, ca o ființă
Ce mă ridic la înălțimea omului de știință,

Să le comunici acestora mesajul nostru:
,,Că dacă nu se iau rapid măsuri, ce ei le știu,
Întreg pământul va deveni un nesfârșit pustiu.”

24 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 18)
Trecând vijelios din nod în nod
Ajunseră urgent la Polul Nord
Unde-l găsiră pe Fram ursul polar
Care interesat citea-n abecedar

Vrând lumea s-o-nțeleagă mai pe rost,
Și pentru că-l luase Gim de prost
Un maimuțoi fără inteligență
Cu care Polul Nord era-n corespondență.

Dar demagogul minte, așa-i obișnuit
Că pomii din livadă chiar el i-a ronțăit.
Desigur dragi copii
Spuneam la început,
Pe Terra-s multe de făcut.
Cunoașteți cuplul, OM-NATURĂ,
Și dacă nu, e bine ca să știți
Sunt condamnați pe o măsură,
Ca să trăiască sau să piară,
Doar împreună.

25 iulie 2020
Aventurile extraordinare ale lui Țoi Vrăbioi și Huța Vrăbiuța (serial zilnic, 19)
Să facem deci, o cruciadă
Schimbând a întregii lumi structură:
Putere din putere
Precum e fagurul de miere
Să creștem împreună cu natura
Că doar în cosmos este UNA!
Și-acum copii
În compania lui

Huța Vrăbiuța și Țoi Vrăbioi
Acești cercetători de soi
Să urcăm în racheta ,,Salcie scobită”
Și să zburăm, pe o nouă și necunoscută orbită.

26 iulie 2020
Eu
Eu nu sunt un prooroc
Pentru a prooroci
Și nici procuror de loc
Pentru a vă pedepsi.

Eu sunt eu cum ești și tu,
Însă amândoi gândim
Ce ne va aduce timpul
Și ce o să mai pățim.

Oamenii ceia de știință
Învățați și cărturari,
De ce stau în neputință?
Ei sunt marii temerari.

Văd viitorul ca-n palmă
Și nu ne mărturisesc,
Din răutate ori teamă,
Știința n-o prea folosesc.

Ce se-nâmplă nu e bine,
Nici azi, nici în viitor.
Vreme trece, vreme vine,
Totul merge în răspăr.

Iarna nu mai este iarnă,
Vara a cam dispărut,
Toamna oare cum o cheamă?
Primăvară n-am văzut.

Apele ne dau năvală
Și distrug în cale totul,
În alt loc tot foc și pară
În paralel cu potopul.

Avem însă o dovadă:
Oamenii au făcut totul!
Cine are ochi, să vadă! –
Suntem mai răi ca potopul.

Am schimbat cursuri de ape
Lăsând zone-ntregi pustii
Ape răzvrătite toate,
Care ne vor nimici.

Am distrus plămânii țării
Nimicind pădurile.
Am dat frumosul uitării.
Am infectat mările!

Soarele arde ca focul,
Planeta e ca un jar,
Polul leapădă cojocul
Legendarului ghețar.

Timpul toți îl acuzăm
Că e vinovat de toate
Și ne facem că uităm
C-am adus planetei moarte!

Singura ce ne salvează
De la acest mare rău
Este mila ce veghează
De la bunul Dumnezeu.
Puterea lui Dumnezeu!

27 iulie 2020
Hai copii
Hai copii e plină vară
Hai ieșiți din curte-afară
Unde sunt și alți copii
Zburdând printre jucării

Unii merg pe bicicletă
Alții pe-un cal nărăvaș
Gelu e pe trotinetă
Și a plecat prin oraș

Fetele joacă șotronul
Sărind orice pătrățică
Și la cântec îi dau tonul
Mai și cad dar se ridică

Veselia e în toi
Avem și doi spadasini
Care cred că-s în război
Se luptă cu muștele dându-se mari luptători.
Strada este-o veselie
Doi căței într-una latră
Latră-ntruna să se știe
Că-s stăpâni pe-această stradă!

30 iulie 2020
Da
Eu nu sunt nici profesor,
Nici istoric, filozof,
Sunt un simplu truditor
Ce vreau ca să-mi spun un of!

Ca român bine-nțeles
Care sunt de neam de Dac.
Nici acum n-am înțeles,
Și-a trecut veac după veac!
Am fost mari cât un imperiu
În această Europă ce trăim
Vitejia și credința, fost-a un criteriu,
Ori învingem, ori murim!

Încă din timpuri străvechi
Conducătorii noștri de seamă
Cine vrea ca să audă să-și destupe-a lor urechi
Am fost vrednici, dușmanilor le-a fost teamă!

Nu-nțeleg azi ce-am ajuns,
Din ce-am fost nu mai suntem
Istoria m-a convins
Că-ntr-un fel o ,,merităm”!
Nu vorbesc de regii noștri
Care țara ne-au salvat
Eu vorbesc de ,,zurbagii”,
Ce-au dat țara la mezat!

Pentru un țichin, o rublă,
De ce nu și euroi,
Țara au început s-o vândă
Dându-se ei mari eroi
Pentru un ciolan dobândă.
Iar de noi, e vai de noi!

31 iulie 2020
Dragii mei
După-atâta Pandemie
Îmi vine să plec în codru
Cu mască doar sub bărbie
Să-mi iau o lună concediu.

Și pe vrute, pe nevrute,
O să ies din casă-afară
Să mă plimb voios pe munte
Cum făceam odinioară!

Celor ai mei cititori
Le cer buna cuviință
Să fie-nțelegători
Că o lună voi fi lipsă

,,O poezie pe zi”
Sigur o voi relua
Din nou ne vom întâlni
Și iar vă voi bucura!

P.S.
Acest lucru se întâmplă
După șapte ani prezență
În rubrica cum se știe
Pe zi câte-o poezie!

1 august 2020
După șase ani de zile
La rubrica: O POEZIE PE ZI!
Iată-mă-s din nou la datorie,
Alături de voi, mereu voi fi!
DRAGII MEI

Ia să vedem dragi copii și ,,necopii”
Ce-am făcut noi vara aceasta,
După-atâtea ,,Pandemii”!?
Cum mi-am petrecut vacanța?

Eu să știți n-am fost la mare,
Că la munte-ar fi fost bine.
Am fost tot timpul călare,
Pe șaua calului din mine!

Am făcut ocolul curții,
În interior de gard.
Întrecând puterea minții,
COVID-19 fiind stindard!

Concediul l-am petrecut,
Seară de seară cu LUNA,
Povestindu-i ce-am făcut,
Și ea m-a crezut nebuna!

Cât despre poezie,
Ea mi-a fost însoțitoare.
Și continuă să fie,
În viața-mi ca o cărare!
Ea m-a dus la munte, mare,
Prin a mea copilărie,
De mă simt acum în stare
Să mă-amestec cu a voastră fericire!

1 septembrie 2020
Când eram copil
Când eram copil la țară
Să vă zic eu cum era.
Nu cum e pe vremea voastră,
Altfel știam a ne juca!

Jucam fotbal pe oriunde
Pe drum, curte sau islaz,
Cu mingea toată din cârpe
Mai cu plânset, mai cu haz!

Era-mpletită cu ață
Cum e plasa la pescar
Dacă te lovea în față
Nechezai ca un măgar

Aveam ”bocancii” , cu unghii
Prin bolovani se rupeau
Sau în umezeala mingii,
Atuncea când o plesneam!

Cu timpul am progresat
Făceam mingi din păr de vacă
După-un delung țesălat!
Și pe urmă treci la joacă!

A venit mingea de crep
Care le-a-netrecut pe toate
Cum dansatorii de step
Pân’ la mingi adevărate!

P.S.
Acuma noi batem țurca
Iară voi pe stadioane
Cu regrete bateți mingea
COVID-19, vă ține-n foame!

2 septembrie 2020
Butucul de vie
De astă primăvară mă tot pregătesc
Am lepădat mantia albă de zăpadă
Acum ca un copil nou născut înmuguresc
Mi-am pus cercei, brățări și frunzulițe să se vadă!

De sus și până jos, întreg butucul
Albinele în jurul meu roiesc!
Am priceput care le e scopul
Așteaptă cu nerăbdare ca să înfloresc!

Și iată-mă-s învingător în plină vară, ca dovadă,
În forma mea dorită de verde aguridă,
Iepurașii vin din când în când ca să mă vadă.
De la un timp mă colorez boabă cu boabă, cu soarele-n oglindă.

Aștept culesul boabelor de rouă,
Copii, să vin la voi acasă,
Dulceața strugurilor v-o dăruiesc chiar vouă
Părinților un tulburel la masă!

3 septembrie 2020
Cireșul meu de mai
E trist cireșul meu de mai, e trist.
Cireșele-au plecat în lume
El stă pe loc, nu e aventurist
Ține la locul lui și al său nume!

Timpul se scurge ca prin sită
E golaș și plânge din rășină,
Doar adierile de vânt îl duc în ispită,
Dorind ca frumusețea să-și mențină

Dar ce păcat, trece prin anotimpuri
Și vine toamna cea hapsână
Ce-l golește pân’ la riduri
Luându-i frunză după frunză
Trece prin iarnă cum se trece
Ca toți copacii din livadă
Și-n amorțeala lui petrece
Cu gândul la frumoasa primăvară!

3 septembrie 2020
La multi ani iubita mea, iubită
La multi ani iubita mea, iubită,
De o viață mergem împreună
Și-om merge mai departe cât va fi,
Tu ne-ai arătat la toți ce-nseamnă a iubi!
Ne-ai strâns pe toți în jurul tău

Păstrându-ne ca pe-o comoară
Ne-ai învățat la bine, ferindu-ne de rău !
Și astăzi ne înțelegem, ne iubim
Ca prima oară!

7 septembrie 2020
De ce toamnă
De ce toamnă te grăbești,
Și nu stai mai mult la noi?
Viața să ne-o-mbogățești,
Ca să scăpăm de nevoi

Tu ne pui grâu-n hambar,
Și porumbul în pătule.
Vinul ca un chihlimbar,
În butoaie nesătule!

Merele îmbujorate,
Prune, pere și dovleci,
Tu le ții pe toate-n brațe
Viile ni le culegi!

Și ne lași câmpuri pustii
Unde vântul fluieră
Și tu te faci că nu știi
Când zăpada spulberă!
Asta fiindcă te-ai grăbit
Și ai plecat dintre noi.
Câmpul, codrii s-au albit,
Și nu scăpăm de nevoi!

11 septembrie 2020
Rândunelele
Gângureau parcă mai ieri
Puișorii guralivi, în cuibarele de lut,
Cei veniți din primăveri
Acum iată-i au crescut!

Au hoinărit toată vara
Peste tot până la soare
Acum când sosește toamna
Se pregătesc de plecare.

Mamele îi dădăcesc
Pentru drumul ce-i așteaptă
Sus pe sârmă ciripesc
Parcă sunt elevi la școală

Și din când în când de probă
Stoluri desenează cerul
Peste codrii de aramă
Întețindu-și cântecul

Copiii cu nostalgie
Flutură cu mâinile
Drum bun pentru-a lor călătorie
Și în primăvară așteaptă pe la cuiburi iar să vie!

13 septembrie 2020
Șapte purici și-un țânțar
Șapte purici și-un țânțar
Au plecat la vânătoare
Ce se-ntâmplă tot mai rar
Să poți să le stai în cale

Țânțaru-a aterizat pe nas
La un om plin de nevoi
Puricii în plin avans
S-au băgat pe subțiori

Și-a-nceput lupta cea mare
Țânțaru-a ajuns prin nări
Puricii care mai de care
Omul nevoiaș săracul a trecut la scărpinări

Țânțarul l-a prins în rană
Dându-și tare-un pumn în nas
Puricii-au fugit afară
Pe un câine în pripas!
Și așa omul sărmanul
A rămas sărac în sat
Însă sărac și curat!

15 septembrie 2020
Zarvă mare
Zarvă mare în tot satul
S-au copt strugurii în vii
Se pregătește culesul
Școala a-nceput copii!

Un nene spală butoiul
Dându-l de-a dura prin curte
Ca să țină curat vinul
Pentru asta-l opărește!
Altul zdravăn bocănește
Bătând cercuri peste doage
Și cu ciudă le lovește
De fapt el butoi își face!

Căzile toate așteaptă
Puse sub nuc pentru umbră
Culesul dă să înceapă
Un cioban mulge oile la strungă

Copiii au ieșit la joacă
În poiana satului
După minge toți aleargă
Și-așteaptă ziua culesului
Și dulceața mustului!

16 septembrie 2020
Da copii
Eu am umblat în lung și-n lat
În țară și peste hotare
Dar nicăieri nu am aflat
O țară mai înfloritoare

Cum este România mea iubită
Cu munții ei și văi și câmpuri roditoare
Cu oameni buni și primitori în lume e vestită
Da, România mea-i frumoasă ca o floare

A fost bogată și încă mai este
Cu toate că adesea fost-a jefuită
România mea e o legendă, o carte de poveste
Și-n care nația română este fericită!

Da dragi copii, probleme-au fost și încă-o să mai fie
Că-așa e alternanța vieții
Întotdeauna după rău apare și cel bine
Cum după-o noapte neagră vin zorii dimineții
Eu am trăit și am trecut prin toate-acestea
Și iată-mă-s în câmpul bătrâneții
Se poate să suferi și să-nvingi că-așa-i povestea
Important este să vrei, să știi să dai valoare vieții!

17 septembrie 2020
Tăcerea vânturilor
Când vânturile încetează să mai bată
Coboară o liniște amenințătoare
Aștept ca de undeva să cadă
Din nori o avalanșă, din cer o stea căzătoare!

Când vânturile încetează să mai bată
Ceva nu este în regulă undeva.
Pământul nu doarme niciodată
Iar eu nu-mi găsesc liniștea!

Când vânturile încetează să mai bată,
Pământul respiră din adâncuri.
Lumina cuprinde lumea toată,
Copacii dau noi ramuri!

Când vânturile încetează să mai bată
Stau pe prispa casei părintești și meditez
Și filmul vieții rulează și-mi arată
Că tot ce văd e real și nu visez!
P.S.
Acum vântul adie ușor
Semn că m-a primit acasă
Să-mi astâmpăr al meu dor
Ce m-a urmărit de-o viață!
E vântul copilăriei mele și îl ador.

18 septembrie 2020
La drum (serial cosmic, 1)
Prezentare scrisă de C. Th. Ciobanu, poet și prozator: Poetul și prozatorul Vasile Groza vă invită pe voi copii la o călătorie prin împărăția poveștilor. Sunt sigur că-l veți însoți bucuroși, pentru că are sacul plin de întâmplări din viața de toate zilele. Călătorie plăcută! Ciclul „Poezii cosmice”: Balaurul Epsylon și fiii Soarelui.
Ce vreau eu să vă povestesc, dragi amici,
Mi s-a întâmplat chiar aici,
În această poieniță plină de flori, pe câmpul înverzit
Și mireasmă îmbietoare,
Tolănit în desfăț pe o căpiță de fân proaspăt cosit
Și-nvăluit de soare.
Cum stăteam cu fața în sus
Și mă uitam în discul lucitor, cu gândul dus,
Să-l văd cât e de neastâmpărat și mare,
O rază de-a lui mai domoală și plină de mirare,
Lăsându-mă să privesc în susul cât mai mult,
Mi-atinse firav făptura-mi bălaie
Spunându-mi cu-n glas de adult:
-Da bine, dragă prietene,
Nu vreau nicicum să iasă tărăboi,
Constat că îți ajunge
De când te uiți la noi!
Mă rog, ne crezi niscaiva stafii,
De nu mă-nșel, spune, ce vrei să știi.

21 septembrie 2020
Motto
Pământean, extraterestru,
Pentru Cosmos e totuna,
Poți zbura din astru-n astru,
Scopul e să ne dăm mâna!
VOIAJ
Pe o coadă de cometă,
Eu mă plimb în univers,
Satelit sau o rachetă,
De ce nu, pe-o trotinetă.
Vreau ca să trăiesc intens,
Să văd ce nu am văzut,
Să trăiesc ce n-am trăit,
Lunii locul nevăzut,
Luceafăru-ndrăgostit
Și cum Marte-i locuit?!

După tot ce am poftit,
Să revin iar pe pământ,
S-aud codrul fremătând
Și căluțu-mi nechezând!

22 septembrie 2020
Serial cosmic – 2
- Te-nșeli, viteaze!...
Și noi suntem acolo sus cu mic, cu mare,
Un câmp incandescent de raze sclipitoare,
Și aparținem fiecare unui soare.
Eu, de exemplu, de vrei să știi,
Sunt stră, stră, stră, strănepoata Soarelui.
Am apucat timpul, nu în acest sezon,
Ci-atunci când fiorosul balaur Epsylon
Mânca fără de teamă, pe-ndelete,
Mulțimea sateliților și-o seamă de planete.

22 septembrie 2020
Serial cosmic – 3
-Balaurul Epsylon, stră, stră, stră, nepoți... planete!...
Mă încercau o seamă de regrete
Închipuindu-mă plecat în vid
Am vrut deodată ochii să-i deschid!
- Închide numai ochii bine
Și-ascultă, omule, atent la mine!
Atunci, demult, soarele fiind tânăr împărat,
Când Big BENUL a explodat,
Din acea materie cât un gigantic ghem
S-a ales și el cu acest sistem
Format din zece planete, ba nouă, pardon!...
Că una a mâncat-o balaurul Epsylon!...

23 septembrie 2020
Serial cosmic – 4
-Cum?...
Deodată am sărit și-am întrebat nedumerit:
-Mă rog, cum a-ndrăznit?!...
-Stai cumințel, nu mă-ntrerupe, prietene,
Și soarele și planetele erau mai tinere
Și fără de putere,
Iar balaurul Epsylon era un uriaș
Deznodat și-naripat, prelungit și-ncolăcit,
Un enorm, un bulbucat,
Cât vedeai împrăștiat,
Făcut din piatră, gaze și foc
De se-ncolăcea pe loc
Fără prea multă sforțare
Și după-mpăratul soare!

24 septembrie 2020
Serial cosmic – 5
Văzând așa ceva,
Soarele, ca să-și întărească puterea,
A „furat” prin atracție solară,
Cum se mai întâmplă și printre oameni, bunăoară,
Pe fiica Soarelui vecin,
O minunată și fertilă fecioară
Luată din lumea ei stelară,
Înzecindu-și strălucirea,
Iar noi, razele, trăind întinerirea.

25 septembrie 2020
Serial cosmic – 6
-Dar ce e cu balaurul, ce știi?
Că pe pământ avem și noi destui!
-Nu, acolo a fost unul peste planetele toate
Și-acesta s-a născut din răutate,
Din răutatea planetelor
Care n-au vrut să-l primească în familia lor.
Din cauza formei dezordonate pe care o avea
Nimeni nu-l accepta.
Și-atunci el, dornic de răzbunare,
Și-a făcut bârlogul într-un gol negru cât el de mare.
Aceste goluri în Univers nu sunt special făcute,
Ci sunt urme de stele dispărute
Și-aici balaurul se aciua
După ce prada-și înhăța

26 septembrie 2020
Serial cosmic – 7
Soarele, în urma frumoasei căsnicii,
Avu și trei copii:
Pe Raza Roșie, Raza Galbenă și Rază Argintie
Ce și-i trimise de îndat’ în lume să se știe.
Dar și balaurul Epsylon nu se lăsa
Și tot pe-atât de mult se înrăia.
Așa că prima dată,
Fără prea multă judecată,
Începu să distrugă planetele mai îndepărtate,
Considerându-le neprotejate!
Cum proceda?... Simplu, nu se complica.
Lua ori satelitul sau planeta-n brațe, uite-așa,
Și-o-nvăluia jur împrejur cu foc și gaze, pân-o sufoca,
Lăsând-o pustiită, cum e astăzi Luna!
Soarele, văzând asemenea-ntâmplare,
Își trimise cele mai iscusite raze-n cercetare,
Dar toate se-ntorceau la castel pe dată
Cu vești una mai proastă decât cealaltă!

27 septembrie 2020
Serial cosmic – 8
-Apropo, Rază Domoală, cred orice,
Dar că Soarele are și castel,
Nu cred de fel?!......
-E ceva la care tu nu te poți uita.
E făcut totul din aur, platină și pietre scumpe
Și toate cu lumini împodobite,
Iar Împărăteasa, care a născut cei trei fii,
Stă în centru și strălucește de-ți ia ochii!
-Adevărat?!... Clipesc din ochii-nchiși și treji
Să am convingerea că nu visez!

28 septembrie 2020
Serial cosmic – 9
Și cum îți spuneam, veștile rele se-nmulțeau,
Mi-aduc aminte făr’ să vreau.
Tu nu știi, pe-atuncea nu erai,
Acum un miliard și ceva de ani
Au năvălit, fără de vești,
Un roi de corpuri în sistem
Cum voi le spuneți că-s cerești,
Iar soarele-nconjurat de ajutoare
A început lupta cea mare.
Cu cine?... Cu-acele influențe orbitale
Ce pretindeau că este logic
Să deregleze echilibrul nostru cosmic.
Și cum noi am fost și suntem
Cel mai ordonat și populat sistem,
Am reușit de am adus în Soare
Pe-acele corpuri aiurea plutitoare
Și, fără prea multă socoteală și tăgadă,
Le-a pus urgent Măria sa la treabă.
-Ce simplu toate-acestea s-au produs
Văzute cu acel puternic ,,ochi de sus!’’

29 septembrie 2020
Serial cosmic – 10
-Ce soarele atunci n-a reușit,
Ori n-a avut putere sau poate a greșit,
O spun cu-adânci regrete,
El, Epsylon, n-a fost oprit
Să fac-asemenea distrugeri pe planete -
Pluto, Neptun, Saturn, Jupiter, Venus
Lăsând în urma lui atâta haos!
Și fără ca să-i țin prea multă parte,
Însăși planeta Marte!

30 septembrie 2020
Serial cosmic – 11
-Ce-aș mai putea să spun?...
Decât că peste tot există și-un nebun!
-Exemplu, pe Saturn, privește-n sus pe el.
Și astăzi se mai vede-acel inel.
E învelișul de balaur ce fost-a părăsit,
Chiar Epsylon de-a fost, a năpârlit!
-Și eu, care credeam că-i un mister
Făcut din cercuri și din raze!
-Ei ași!... E un inel din corpuri multe și din gaze.
Și sper că tu m-ai înțeles,
Așa a apărut pustiu-n Univers!

1 octombrie 2020
Serial cosmic – 12
Văzând că situația este tulburătoare,
Rază Roșie, care se făcu destul de mare,
Se-nfățișă pe loc la Sfântul Soare
Și-i spuse cu glas hotărât și tare:
-Vreau să-mi încerc puterile, Mărite faur,
Cu-acest neastâmpărat balaur.
Mă cred în stare și viteaz
Să scap împărăția de necaz.
Soarele îl dojeni destul pe Rază Roșie
Și-l sfătui să nu se-aprindă
Că n-are șansă de izbândă,

2 octombrie 2020
Serial cosmic – 13
Dar acesta pătrunse fără să se știe
În a balaurului împărăție
Și se luptă cu el, care pe care,
Așa cum luptă feciorul unui soare.
Îl injectă cu-n vânt solar transmis de-ai săi titani,
De-l ameți și-l izgoni pentru mai multe mii de ani!

3 octombrie 2020
Serial cosmic – 14
Epsylon, făcu el ce făcu,
Se învârti în jurul cozii și-n jur de galaxii
Și iarăși în sistem reapăru
Cu poftă și mai mare de-a face noi urgii!
-Din ceruri se păru că-n plin coboară
Și vine, vine, mă-nconjoară,
Dar nu mă tem, e-un nor fugar,
Încins cu-n bici de foc, umblând ca un ștrengar,
Ce-n zbor salută pe blânda rază
Și presupusul meu dușman se-ndepărtează.

4 octombrie 2020
Serial cosmic – 15
-Soarele faur,
Care se cam săturase de-acest hidos balaur
Deznodat și-naripat,
Un enorm, un bulbucat,
Cât vedeai împrăștiat,
Socoti să-l lase pe Rază Galbenă ceva să facă
Ca să-l nimicească.
Și-acesta își umflă bine trupul
Cu raze multe și fierbinți,
Înarmându-se până-n dinți,
Luându-și sulița de foc dată
De al său puternic tată
Și se năpusti în plină busculadă,
Lăsându-l pe balaur fără măreața coadă,
Ce circulă și astăzi prin spații ca vedetă.
E ceea ce voi, pe drept, o denumiți cometă!

5 octombrie 2020
Serial cosmic – 16
-Și Rază Argintie?!...
-Ce să fie?... Suferea în sinea lui,
Ca orice fiu de împărat,
Că-n luptă încă nu s-a afirmat!
Trecuseră de-acum, cred, mii și mii de ani
Și iată că din nou hapsânu-a dat să iasă.
Acuma într-o formă mai crudă, mai hidoasă!
Părea și mai turbat, mai furios
Și se-ndrepta cu tot avântul
Ca să distrugă ce-avea sistemul mai frumos -
Pământul!
Această minune din flori, păduri, apă și viață
Unde chiar Soarele era la el acasă!

6 octombrie 2020
Serial cosmic – 17
Rază Argintie, speriat
De tragedia ce ar fi urmat,
Rugă pe tatăl soare
Să-l lase să facă și el o încercare.
Așa cum soarele deopotrivă
Luminează și săracul și bogatul și binele și răul,
Acesta hotărî și-și învoi flăcăul,
Iar el de la-nceput victoria-și alese,
Vrând pentru-aceasta să câștige inima unei crăiese!
A fost o luptă-nverșunată
Ce-n Univers nu s-a văzut vreodată.
Părea că lumea se dă gata,
Planetele săreau când pe-o orbită, când pe alta
Și cu un jet, se pare, fermecat
Din seva ființei sale
Se năpusti ca să-l doboare
Pe balaurul deznodat și-naripat,
Prelungit și-ncolăcit,
Un enorm, un bulbucat,
Cât vedeai împrăștiat.
Iar acesta explodă precum o bombă mare,
Lovind întreg sistemul cu rămășițele sale
Și care voi pe drept le denumiți
Armata de meteoriți.

7 octombrie 2020
Serial cosmic – 18
-Deodată sprinten am sărit,
Crezând că vine un meteorit,
Dar ce putea oare să fie
Decât o blândă și frumoasă ciocârlie!
Ce triluri răspândea pe-acest pământ
Măreț cât o împărăție.
-Da, și mai departe ce s-a întâmplat?
Nedumerit am întrebat!
-Nimic deosebit, iubite pământean,
Eu sunt mereu pe post ca un oștean,
Mi-a răspuns blânda mea Rază domoală
Care se pregătea să plece, fiind de-acuma seară.
-Și de atunci, neîncetat,

RAZĂ ARGINTIE
Ne este marele și priceputul nostru Împărat
Ce guvernează cu căldură și lumină întreaga lui Împărăție!
Iar eu, când noaptea s-a lăsat,
O stea din constelația Alfa Centaur am întrebat
De totul ce v-am povestit a fost adevărat!?...
1980

8 octombrie 2020
Serial cosmic – 19
RAZA SOARELUI

POVESTITORUL: - De-i iarnă, primăvară, vară, toamnă,
Ce-nseamnă să fii o rază a soarelui universală?
E prima rază când soarele se scoală
Și ultima din ele ce se culcă
Când soarele apune și ziua e pe ducă.
Dar cine-i această rază, vrei să știi?
E stră, stră, strănepoata Soarelui
Și verișoară cu ai săi fii -
Rază Roșie, Rază Galbenă și Rază Argintie
Rezultați din altă căsnicie.
Și-aceasta trebuie spus ca-n lume să se știe.

9 octombrie 2020
Serial cosmic – 20
RAZA SOARELUI: Eu, fiind o rază mai de seamă,
Rămân câteodată când nu e nor afară
Și mai pe seară
Și mă-ntâlnesc cu Luna bunăoară!
Și stau la taifas minute întregi,
De multe ori și câte-un ceas,
S-analizăm această lume cum a fost
Și-acum ce-a mai rămas,
Sau poate și invers,
Să constatăm că lumea-i în progres!
Și eu, cum am printre copii și-adulți
Prieteni foarte mulți,
N-a trebuit să fac mare corvoadă
Ca să-mi găsesc amicul meu de altădată,
Ce stă culcat pe-un braț de iarbă-acum cosit
Și meditează, mi se pare,
La ultima noastră plăcută întâmplare!

10 octombrie 2020
Serial cosmic – 21
AMICUL: - Bine-ai venit, drăguță surioară,
Tot calmă ai rămas în firea ta domoală?
Aștept cu mare interes
S-aud ce vești îmi mai aduci din Univers!
RAZA SOARELUI: - Să-ți spun amice-acum ceva!...
Cum stam cu Luna la-nceput de seară
Pălăvrăgind la o cafea...
AMICUL: - Ce-o fi cu mine,
Încep să delirez,
Fac ochii mari și văd de nu cumva visez.
Cafea pe Lună?... Asta-i bună!
Gândesc că raza mea universală
Ori e bolnavă, ori nebună...

11 octombrie 2020
Serial cosmic – 22
AMICUL: - Mă pișc puțin de piele ca mintea să-mi trezesc,
Observ cu bucurie că încă mai gândesc,
Mă șterg la ochi de raza ce mă înconjoară
Și mă cuprinde iară o blândă toropeală.
Întreb așa-ntr-o doară?!...
Tu, ce le știi pe toate,
Ce umbli printre stele
Și știi și cele bune și știi și cele rele,
Și zbori și pe rachete și pe avion,
Mai știi ceva de fiara Epsylon?
Balaurul cel mare, deznodat și-naripat,
Prelungit și-ncolăcit, un enorm, un bulbucat,
Cât vedeai împrăștiat,
Făcut din piatră, gaze și foc,
De se-ncolăcea pe loc
Fără prea multă sforțare
Și după-mpăratul Soare?

12 octombrie 2020
Serial cosmic – 23
Voi ați făcut această constatare.
Ei bine, Balaurul Epsylon s-a șmecherit,
Cumva de ochii noștri s-a ferit
Și stă acum pe post de tun
Pe undeva în preajma lui Saturn.
S-a dus l-această depărtare
Să nu-l mai vadă mândrul Soare!
Ce-a mai rămas din el e-o „etichetă”
O coadă înstelată, ce voi o denumiți cometă!
Și voiajează-n Univers
Trecând și pe aici destul de des.
AMICUL: - Are cumva vreun interes,
Ce informație la zi ai mai cules?

13 octombrie 2020
Serial cosmic – 24
RAZA SOARELUI: - Acum se află pe Titan,
Un satelit al lui Saturn,
Și-aruncă în Sistem cu bolovani,
Ca un nebun,
Și unii-s chiar mai răi decât un zid
Ce-n limba voastră îl numiți Asteroid,
Și care se îndreaptă-nspre pământ, se pare,
Iar NASA a luat deja măsuri de bombardare!

14 octombrie 2020
Serial cosmic – 25
AMICUL: - De ce acest balaur, pentru ce, e motivat de vreun regret?
Că loc în Univers e berechet!
RAZA SOARELUI: - De cruntă supărare
Că nu a reușit nici pân-acum să aib-o stare
În viața lui pripită,
Nu și-a găsit să stea pe o orbită
Și țopăie cum Canguru-n pustiu,
Împleticindu-se-n orbite, exact ca un chefliu!
Eu, cum sunt o rază universală,
Umblu de dimineață până-n seară
Și pe Titan când l-am privit
Ce crezi că am descoperit?...
AMICUL: - Să nu îmi spui ceva bazaconii,
Că ai văzut o mare de copii
Și că acolo-i ca pe-aici,
Sunt urși și elefanți sau poate licurici?!...
RAZA SOARELUI: - Îmi dau acum pe loc cuvântul,
Titan e-un satelit al lui Saturn
Și-i frate cu Pământul.
Are de toate ce i-ar trebui
Unei planete de a fi,
Dacă voi, oamenii, aicea ați veni.
Atât doar că am uitat să-ți zic
Că pe Titan e foarte frig,
Iar soarele, pe viitor, are un plan să se mărească
Și-atuncea pe Titan temperatura o să crească
Și cine vrea poate veni aici să locuiască!...

15 octombrie 2020
Pastel
An de an
S-au învolburat toți norii
Frigul vine în cascadă
Cârduri, cârduri trec cocorii
Nostalgia ne încearcă!

Rândunelele-au plecat
Așa pe nepusă masă
Cuiburile le-au lăsat
De ele să ne-amintească!

Greierii cu-a lor credință
Seară de seară ne cântă
Cu-n mesaj de biruință
La ceea ce se întâmplă!

Frigul acum ne-nconjoară
Câmpul a rămas sărac
Soarele nu mai e ca astă vară
Iarna vine și își va face iar de cap!
An de an așa se-ntâmplă
Și așa va fi mereu
Nimeni nu este în culpă
Natura-i în drumul său!

16 octombrie 2020
Serial cosmic – 26
AMICUL: - Și cum stăteam așa, de vorbă,
Fără ca nimenea să știe,
M-am pomenit înconjurat de-o Rază Argintie
Și fără vorbă și cu puțin noroc,
Am ajuns deodată în carul lui de foc!
Și am țâșnit din mijlocul naturii,
Mergând prin Univers ca fulgerul luminii.
Am salutat și Luna, pe Marte din priviri,
Iar Venus ’namoratul zvâcnind în străluciri
A scris pe-o placă mare ,,TRĂIASCĂ ÎMPĂRATUL!’’
Și neștiind anume cine putea să fie,
L-am întrebat sfios pe Rază Argintie,
Iar el, pulsând precum atomul,
Mi-a spus patru cuvinte ,,Tu ești acela, OMUL!’’
Și fără trudă și fără chinul de pe drum,
Văd o minune mare, giganticul Saturn.
Inelul ce-nconjoară cum sfinții din icoane,
Mi-am amintit pe loc de sfintele canoane.
Aveam dorința mare, cum m-aș lupta cu-n taur,
Să-l văd pe-acel nesuferit balaur!

17 octombrie 2020
Serial cosmic – 27
Sunt înarmat, precum vă spun,
Și nu cu bombe mari sau cu vreun tun,
Ci am telecomanda și-un tub de dinamită
Ce pe balaur asta observ că-l înspăimântă.
Nu am răgaz prea mult să stau să mai aștept,
Trag aer cu nesaț și îl păstrez în piept,
Arunc cu dinamită și-apăs pe un buton
Și-l fac pilaf, pilaf pe „domnul” Epsylon!
Pe-acest balaur uriaș, deznodat și-naripat,
Prelungit și-ncolăcit, un enorm, un bulbucat,
Cât vedeai împrăștiat,
Făcut din piatră, gaze și foc,
De se-ncolăcea pe loc,
Fără prea multă sforțare
Și după-mpăratul soare.
Și pe loc l-am transformat
Într-un munte înghețat!...

18 octombrie 2020
Serial cosmic – 28
RAZA SOARELUI: - Vrăjit, se pare, de Rază Argintie,
Ai adormit aici, în câmp de fânărie,
Și m-ai lăsat pe mine să-ți stau veghe la vise,
Umblând prin lumi cu legi și stări foarte precise.
Cum ziua se măsoară din razele solare,
Amice, te ridică și pleacă-n căutare,
Încât, privind spre zare, de-acum se face seară
Și dacă-n fine mai ai vreo îndoială,
Stai la taifas cu mine, cu Raza ideală
Și asta orișicând, din ziuă până-n seară.
Iar dacă tu mai ai să spui ceva,
Eu te invit pe Lună, să stăm la o CAFEA!

19 octombrie 2020
Serial cosmic – 29
AMICUL: - E visul meu să-mi pun pe cap cununa,
Să strălucesc în noapte cum strălucește luna,
Să-mi simt cum pașii în salt de uriaș
Străbat vulcani și mări pe trupul ei golaș,
Să fiu sorbit în iureșul căderii
Cum pe pământ dispar în groapa Marianei,
S-alunec blând în valul undelor
În partea nevăzută a „Bermudelor”!...

20 octombrie 2020
Serial cosmic – 30
RAZA SOARELUI: - Asemenea cutezanță eu am văzut mai rar.
Amice, te observ un mare temerar.
Tu vrei s-ajungi în toate deodată
Unde noi razele n-am fost chiar niciodată.
Aici, sistemul meu solar, de vrei să-ți vând un pont,
Își ține bine bazele de date sub semnul unui cod.
Și luna a fost plasată pământului în dar,
Să aibă cosmosul, cum mările un far.

21 octombrie 2020
Serial cosmic – 31
AMICUL: - Dacă pe Epsylon îl cred eliminat
Și pacea în sistem s-a așezat,
Vreau visul omenirii de milenii
Să-l văd, unde aterizează Marțienii.
Mă rog, ei sau alții, ai Universului Maeștrii
Ce noi îi denumim firesc, Extratereștrii.
Și vreau să știu luna de ce își ține-ascunsă pe orbită,
Nedând vederii, partea nevăzută?
Nu se învârte în jurul axei, că e o dezaxată?
Prezența ei pe boltă rămâne cam ciudată!
Și nu știu cum anume și nu știu și nici când,
Dar vreau neapărat în corpu-i să pătrund.

22 octombrie 2020
Serial cosmic – 32
RAZA SOARELUI: - Să știi, amice, că multe lucruri poate face-o rază,
Dar ea nu poate fi ca tine, o rază nu visează.
Tu văd că singur la întrebări răspunzi
Și unde eu nu pot, tu cu gându-adânc pătrunzi.
AMICUL: - Profit de-această minunată seară,
Cu Luna la cafea și raza mea universală
Și-o să pătrund pe partea nevăzută,
Pășind enorma poartă cu aur poleită.
A ochilor vedere, nu pot să-i dau un crez,
Mă pișc a doua oară, să văd de nu visez.
Incandescenta lume sublunară
Nu poate fi decât o lume ireală,
O bară de lumină îmi pune-n față stop.
Se-apropie de mine o ființă cât un dop.

25 octombrie 2020
Serial cosmic – 33
EXTRATERESTRUL:
- Ființă pământeană, neînarmată, văd,
Ești pașnic sau războinic, ce aș putea să cred?
Cum îndrăznești la noi ca să pătrunzi,
Ce gânduri negre în capul tău ascunzi?...
AMICUL: - Nevoia de-a cunoaște, nevoia de a ști,
În jurul nostru sunt atâția mii și mii de aștri.
Eu am venit aici ca invitat de-o rază.
Noi, pământenii, avem pe lun-o mare bază,
Nu cred că știi și, de nu știi, te-anunț
C-avem și noi în cosmos trimiși cosmonauți.
Și-aș vrea să știu, ca simplu pământean,
Ești din Sistemul nostru, cumva un Marțian?
Și nu știu cine v-a numit și cine v-a dat dreptul
Să voiajați cu marca de a fi extraterestrul?

25 octombrie 2020
Serial cosmic – 34
EXTRATERESTRUL:
- Credeam că știi mai multe, viteazule oștean,
Extraterestru-nseamnă că nu sunt pământean,
Că sunt de-aici sau chiar din Andromeda, e bine de știut,
În cosmos cel ce umblă e un Cosmonaut.
AMICUL: - Și pătrunzând în lună, ca-ntr-o imensă hală,
N-am bănuit vreodată că luna este goală.
Și tot ce văd cu ochii m-a dus cu gându-ndată
C-această trebuință a fost chiar inventată!
Un șir de mecanisme de tehnici nevăzute,
Izvoare de lumină arzând incandescente,
Mișcări de corpuri, arhitecturi bizare,
Intrări, ieșiri de-obiecte zburătoare,
Și toate manevrate de oameni fel și fel,
Ca în povești de-a noastre, un TOM, vestitul DEGEȚEL!
Și-am întrebat pe paznic, eu curios din fire,
De toate-acestea nu-s o închipuire?!...

26 octombrie 2020
Serial cosmic – 35
EXTRATERESTRUL:
- Amice, de nu crezi, hai urcă la-ntâmplare,
Ai chiar în fața ta o farfurie zburătoare.
Aicea noi avem o stație de-ncărcare
De unde ne-narmăm cu energii solare.
Luăm, ca să-nțelegi, din energia Lunii
Și navigăm Galactic
Cu incredibila viteză a luminii.
AMICUL: - Deodată mi-a trecut prin cap ca o săgeată
Că luna de pe cer nu e adevărată
Și că tot ce vedem e o iluzie,
E un mister divin sau poate o confuzie!...

27 octombrie 2020
Serial cosmic – 36
RAZA SOARELUI: - Hei, Amice!... Haide, scoală!
Dară observ că-n plină vară
Ți-ai uitat trupul pe afară!...
Și în fân ai adormit,
Ai visat ceva. Pe unde-ai călătorit?
Că-ți citesc pe fața ta senină,
Nu cumva ai fost, fără să știu, pe Lună?
AMICUL: - Doamne, nu-i adevărat, am la gât un guleraș
Ce îmi gâdilă urechea, e un pui de iepuraș.
Mângâi blana-i mătăsoasă
Și-mpreună plec cu el, bucuros s-ajung acasă!
Însoțit, în prag de seară, de-a mea prietenă aleasă,
Blânda Rază ideală!...

28 octombrie 2020
Serial cosmic – 37
DOAR NOI
Era pe vremea uriașilor zburători,
Acești nemaivăzuți trecători
Care veneau foarte des pe aici,
Probabil ne credeau niște furnici!
Nu se așteptau la vreun rău de la noi,
Nu cunoșteam pe atunci nenorocitul termen de război!
Veniseră de pe o planetă îndepărtată -
Jupiter - sau cum se numea ea altădată -
Și fiindcă aceasta se deplasase prea mult de soare,
Au hotărât cu toții să plece-n lumea mare.
Inițial au încercat câteva planete din jur,
Dar nu li se potrivea destul.
Și bine stând și aspru judecând,
Au hotărât să vină pe pământ.

29 octombrie 2020
Serial cosmic – 38
Aveau acești uriași o formă bizară,
Aveau corp de om și capul de cioară,
Picioare de cal și aripi aveau
Mari, cu pene multe, de se întindeau
Până mai departe și adăposteau
O mie de oameni dacă ei voiau!
E bine de știut, acum la început,
Că pe planeta lor îndepărtată
Era mai multă apă înghețată
Și ceva plante specifice
Care, cu timpul, au început să se modifice!
Cum se întâmplă și pe la noi, bunăoară,
Multe plante au început să dispară
Și nu de frig sau de mult soare,
Ci de prea multă poluare!

30 octombrie 2020
Serial cosmic – 39
Și, în momentul când au hotărât
Să vină cu duiumul pe pământ,
Și-au luat provizii pentru viață
Munți întregi de gheață.
Se spune că datorită lor păstrăm acest model
De-avem în casă câte-un frigider!...
Și ce credeți?! Vă spun pe cuvânt,
De unde au apărut pe pământ
Atâtea lacuri și mări?
Tocmai de la ei!
Să vedeți cum procedau veniții
Pentru că ei ne-au înălțat și munții!...
Adunau mult pământ, porcănașe, porcănașe,
Vă închipuiți, cu aripile lor uriașe,
Iar în locul rămas gol
Își depozitau proviziile imense de ghețari,
Hrana lor zilnică
Fără de care nu le era foame, ci, curios, le era frică -
Cum facem și noi azi când frigiderul ni se strică!

1 noiembrie 2020
Serial cosmic – 40
Și tot așa a continuat timpul să treacă
Până ghețarii au început să se topească,
Formând mările, lacurile și câte o băltoacă,
Precum le știți c-avem și noi în țara noastră!
Cum din gropi dădea să curg-aiurea apa
Și bineînțeles uriașii, necunoscând sapa,
Eliminând orice risipă,
Au smuls câte o pană din propria aripă
Și au brăzdat, cu tot avântul,
Întreg pământul,
Cu șănțulețe șerpuite când mai adânci, când mai afară,
Așa cum îi ducea nătângul cap de cioară!

2 noiembrie 2020
Serial cosmic – 41
Vedeți ce simplu s-au făcut
Lacurile, fluviile și restul apelor curgătoare,
Fără a lucra pământul ca astăzi cu tractoare!
Ei bine, acești uriași, când bine la noi s-au așezat,
Au început să-și facă serios de cap.
Prăduiau tot globul, călcându-i vietățile și vegetația-n picioare,
De-l supărară nespus de mult
Pe împăratul tuturor planetelor, bătrânul Soare.
Și dacă stăm să ne gândim nițel,
Și-acuma pământenii fac la fel!
Ce a urmat, vreți să vedem?
Să urmăriți atent, vă chem!

3 noiembrie 2020
Serial cosmic – 42
Căută Soarele, pe sus, pe jos, căută și-n nori,
Și-și adună la sfat pe bravii lui feciori:
Pe Rază Roșie, Rază Galbenă și Rază Argintie,
Și le făcu un mare plan de bătălie
Pentru-a scăpa pământul de-a uriașilor urgie.
Rază Roșie și cu Rază Galbenă, punându-și mult elan,
Au încercat primii, dar în zadar!
Uriașii se apărau cu platoșe mari de crengi
Făcute din păduri întregi,
Iar, când lupta era mai aprinsă,
Și cei doi fii ai soarelui dădeau să-i învingă,
Își aruncau cu apa adunată peste ei
Ca să se stingă.
De atunci, se spune, și e tot ce se poate,
Că unele au rămas așa, sărate!

4 noiembrie 2020
Serial cosmic – 43
Rază Argintie, cu puterea care i se știe,
Vrând să sfârșească odată cu chinurile oamenilor de pe pământ,
Se pregăti puternic de luptă și, cu mult avânt,
Folosi razele cele mai fierbinți,
Dându-le foc platoșelor umbroase,
Până și aripilor ce erau lungi și groase,
Și reuși de-i alungă de pe pământ
Cine știe unde și anume când?!...

5 noiembrie 2020
Serial cosmic – 44
Astăzi, nu uriașii sau monștrii din afară,
Amenință această minune planetară,
Ceva se-ntâmplă printre noi,
Suntem năpăstuiți de terorism și de război.
Ajungă-vă, voi, pământeni civilizați,
Vă-ndeamnă Soarele și Luna
Și aprig vă somează adânc să meditați,
Alt loc în Univers, să locuiți,
N-o să aflați.
1984

6 noiembrie 2020
Serial cosmic – 45
ECLIPSA TOTALĂ
Într-o fază de eclipsă,
Când Pământul era ,,lipsă”
Din sistemul lui solar,
Nefiind trecut pe listă
Sau cumva în calendar
Pentru-asemenea eclipsă,
Rămânând total în beznă,
Fără nici un felinar,
Doar o umbră printre stele
Și-ntre stele-o umbră doar!
Aștrii s-au luat la harță,
Neprimind nici o povață,
Fiindcă nu mai au în față
Cer albastru de oceane
Pentru a-și privi făptura
În oglinda sclipitoare.
Și-au sărit cu toți pe Lună,
Acuzând-o că-i nebună,
Ziua în amiaza mare
Să se-așeze de-a-n picioare
Chiar între Pământ și Soare!

7 noiembrie 2020
Serial cosmic – 46
Năvălind cu mic cu mare
Și vestiții fii de Soare,
Cu-a lor raze sclipitoare,
Într-un fel porniți în luptă
Chiar pe partea nevăzută,
Unde Luna, ca-n cetate,
Are-a ei intimitate.
Acolo-și păstrează farduri,
Mirodenii și smaralduri
Cu care se-mpodobește
Când pământul îl privește.
Acolo-și așează somnul
Când sfârșește maratonul
Petrecut noapte de noapte,
Mai departe, mai aproape,
Mai pe nor, mai pe senin,
Mai cu haz, mai cu suspin.
Sau atunci, în luna nouă,
Când se-mparte pe din două,
Și-atunci, când e luna plină,
Ține-n partea nevăzută
O comoară cu lumină
Ce-i numai de ea știută!

8 noiembrie 2020
Serial cosmic – 47
Ba, Luceafărul celestu,
Prietenul lui Eminescu
Și al Lunei bun amic,
S-a cam supărat un pic
Că Pământul este-n noapte
Fără de amor și șoapte,
Fără-ndrăgostiții săi
Colo-n banca de sub tei,
Și că raza lui divină
Înapoi nu poa’ să vină
Fără Lună, fără Soare,
Făr-a luciului din apa
Vieților Măriei sale!

9 noiembrie 2020
Serial cosmic – 48
Locuind pe-a sa orbită,
Luna s-a cam dat bătută.
Privind spre Pământ și Soare,
A-nțeles că stă în cale
Și încet, încet, încet
Să nu-și strice vreun ,,rulment’’,
S-a rostogolit din cale,
Lăsând razele de soare
Să ajungă pe pământ,
Fâlfâind și strălucind,
Răscolind păduri și ape,
Văgăuni întunecate,
Și însuflețind tot cerul,
Dezlegând întreg misterul!

10 noiembrie 2020
Serial cosmic – 49
BABA DOCHIA
Cum stătea baba-ntr-o doară,
Numărând fulgii de nea,
Neghicind de-i primăvară,
Sau că iarnă s-ar mai vrea,
Ura-n ea mereu creștea.
Ura câinele că latră
Către luna de sub nori,
Și că focu-i stins în vatră
Și că are trei nurori.
Două sunt la casa lor
Făcând tot ce ele vor,
Însă-a treia e mai rea
Și s-o piardă ea ar vrea.
Du-te curăță-n copite
Armăsarul nărăvaș,
La picioarele din spate
Și la porc, sârma din nas.
Nora dreaptă, ea, drăguța,
Într-un suflet alerga
Și, tot ce-i spunea băbuța,
Pe loc le îndeplinea.
Toate le-am făcut, mămucă,
Și de vrei, le mai pot face,
Dară am o mică rugă:
Între noi să fie pace.

11 noiembrie 2020
Serial cosmic – 50
Cum să nu, „iubita mamei”,
Și fetița mamei „dragi”,
Du-te-n inima pădurii
Și culege-mi niște fragi,
Că-mi veni așa o poftă
De mă tăvălesc pe jos,
Și de-mi faci o-așa surpriză,
Știu că e un gest frumos
Și un semn de primăvară,
Ce-o aștept mereu să vină,
Că m-am săturat de iarnă,
Vreau o viață mai senină!
Și fătuca „mamei dragă”,
Printre fiare, prin zăpadă,
Purtând greii săi desagi,
Duse soacrei prea iubite
O grămad-așa de fragi.

12 noiembrie 2020
Serial cosmic – 51
Baba Dochia, mâhnită
Că nora i s-a întors,
Îmbrăcă nouă cojoace
Și plecă vijelios,
Călcând regula de pace.
Luă turma după ea
Și cu ea mereu în frunte,
Duse oile să stea
Tocmai colo, sus, la munte.
Prima zi de martie,
Dând zăpada-n pârtie,
Se-arătă că este bună,
Umplu câmpul de căldură.
Babei îi plăcu pe loc
Și-aruncă primul cojoc.
Și-așa opt zile ținură
Baba Dochia-n căldură.
Și la fel ca într-un joc,
Și-aruncă, ziuă de ziuă,
Tot mereu câte-un cojoc.

13 noiembrie 2020
Serial cosmic – 52
Mai în glumă, mai în șagă,
Reușind vremea s-o-nvingă,
Peste baba noastră dragă
A-nceput din nou să ningă.
Și de-acuma cam goluță,
Cuprinsă de vânt și ger,
A ajuns să se ascundă
În cel mai adânc ungher.
Și cum zile-n șir, întregi,
Cu ninsori și vreme rea,
Colo sus, sus, pe Bucegi
Au ținut baba pe brânci
Și oile, tot așa,
Toate au rămas pe munte
Ca niște frumoase stânci.
Nicidecum ca ielele,
Ci așa cum sunt și azi,
În Bucegi, la Babele.
Intrând în tradiție,
De-ai necaz sau ai belele,
Dorințe și ambiție,
Să urci sus la Babele,
Să-ți astâmperi poftele
Sau să-ți stingi durerile
Alegând o zi din nouă
Să nu ningă, să nu plouă.
Iar de-ai soare și-i frumos,
Ai tot anul norocos!

15 noiembrie 2020
În zori de zi
În zori de zi
Se face dimineață
E modul tău de-a te trezi
Te scoli, te speli pe dinți, pe față
Și-aștepți cu nerăbdare
Soarele de-a răsări.
Iar ziua-ți face o chemare
Să pregătești micul dejun
Mult așteptata ta gustare
Și-apoi pornești grăbit la drum!

De-aici încolo cine știe
Intri în cotidian.
Muncești, muncești pentru simbrie
Și-așa se-ntâmplă zi de zi și an de an!

Spre seară vine înserarea
Cu-o cină calculată
Urmează desigur culcarea
După o zi de muncă meritată!

Și-n zori de zi se face dimineață
Și-așa petreci frumos întreaga viață!

16 noiembrie 2020
De bătrânețe
De bătrânețe să nu te plângi
Să te ferești cumva!
E o fericire bătrân s-ajungi
E idealul vieții, bătrânețea!

Da, bătrân fiind,
Duci greu lingura la gură,
Mâinile continuu tremurând.
Dar tu trăiești, e-o aventură!

Picioarele te dor și câte și mai câte,
Și nopțile sunt albe de nesomn
Pot fi o consecință sau poate o virtute,
La astea toate, ai ca sprijin un baston!

De ce din asta tu faci o bravadă?
Da, este cruntul și durerosul adevăr,
Bătrân s-ajungi e-o fericire și-o corvoadă
Dar e mai bine, decât să mori de tânăr!

18 noiembrie 2020
Moș Crăciune
De mic copil nimic nu ți-am cerut
De mic copil umblat-am în opincă
Pe tine eu te-am cunoscut
Ca MOȘ GERILĂ!

Atâta frig am îndurat,
De mic copil am fost orfan.
Nimic nu am sperat
Umblam la colindat să fac un ban

Vrut-am ca să-nvăț carte
De mic copil, ca prima oară,
Dorință realizată-n parte
Mergeam la câte-o casă părăsită, ca loc de școală

Lui MOȘ GERILĂ, ce puteam să-i cer?
Nici nu știam de ciocolată.
Când noi stăteam în frig și ger
Așa a fost copilăria toată.
Lui MOȘ GERILĂ ce să-i cer?

P.S.
Când MOȘ GERILĂ-a revenit
Printre copiii cei de-acum,
Constat că am îmbătrânit.
Dar eu mă joc cu ei pe drum,
Ce pot să-i cer lui MOȘ CRĂCIUN
Când sunt copil, dar și bătrân.
Ce pot să-i cer lui MOȘ CRĂCIUN?

19 noiembrie 2020
Umblărețul
De ce taci,
Unde-ai umblat și ce faci?
Eu mereu te-am așteptat
Iar tu văd, ești bosumflat!

Nici nu cânți, nici nu muncești,
Umbli-aiurea peste tot.
Cu cine timpu-ți petreci,
Și mai vrei să te suport?

Eu cânt peste tot în luncă
Clocesc ouăle cu grijă
Tu n-ai nici un gând de muncă
Unde crezi, puii-or s-ajungă?
Mai bine stau bosumflat,
Decât să mă cert cu tine.
Puii vor crește buni de zburat,
Și-mpreună, vom umbla voioși în lume!

21 noiembrie 2020
Condeiul
În condei am prins o rimă
Și-am plecat în poezie
N-am de gând să fac vreo crimă
Ci o simplă fantezie!

Să-mi închipui bunăoară
Plecând pe căi neștiute
Că am dat peste-o comoară
Cu averi nemaivăzute!

Primul lucru o bojdeucă
O să-mi construiesc
Cu versuri împodobită
Cu rime să mă-nvelesc

Pe acoperiș pun strofe
Prinse în metafore
N-o să uit de virgule
Puse pe la capete

Am și semne de-ntrebare
De care-ncep să mă mir
Ce-i atâta căutare
De-aceea eu am un stil!

Și așa că mă întorc
Cu-n bagaj mare de rime
Ce le-am adunat în stoc
Să fac cărți să dau în lume!

22 noiembrie 2020
Când pleacă trenul
Când pleacă trenul
Și tu rămâi în gară
Se pare că destinul
Îți joacă soarta prima oară!

Când pleacă trenul
Și gara e pustie
Acesta este semnul
Că va veni necazul peste tine

Când pleacă trenul
Și tu nu ai urcat
Rămâi în suflet cu regretul
Că și de data asta norocul l-ai ratat!

Când pleacă trenul
Și tu cu el deodată
Se poate ca destinul
La tine să se-ntoarcă!

Dar trenul pleacă
Și vine negreșit
Tu ca să urci, ai reușit
Depinde de-acuma de unde-ai coborât!

23 noiembrie 2020
Uneori
Uneori uit că sunt bătrân,
Și mă regăsesc în lumea copiilor.
Drepturi care mi se cuvin,
Întrucât sunt liber cugetător!
E greu să fii ,,copil” bătrân,
Dar e ușor de n-ai uitat copilăria!
Amprenta nu se șterge, nu-i urmă-n drum!
Ce bine e să-ți retrăiești copilăria!

Că a fost greu, că a fost ușor,
Copilăria e copilărie!
E ca o pasăre în zbor
Un cânt de ciocârlie!

E tainița ta de puteri și stil,
De unde te încarci.
De ești bătrân, de ești copil,
Aici te regăsești, deci;

Te ține bătrân, copil ce ești,
Cu mâinile-amândouă,
De-a ta copilărie să nu îmbătrânești
E o pildă, ce vă trebuie și vouă!

24 noiembrie 2020
Colo-n luncă
Colo-n vale lunca-i verde
Soarele-a-nceput să pască
Ciripit de păsări se aude
Dis de dimineață!

Zarvă mare este-n luncă.
În câmpie pare-o oază.
Oamenii-au ieșit la muncă
Natura toată vibrează.

Roua își spală pe față
Iarba de ieri prăfutiă
Mama iepurașul îl învață
Cum viața trebuie trăită!

Barza pescuiește-n baltă
Atârnată-ntr-un picior
Un brotac care se scaldă
Acum cere ajutor!

Ionuț vesel sosește
Cântă-un cântecel de dor
Fericit e că iubește
Și la treabă are spor!

Seara coboară alene
Și se-așterne peste tot
Stelele lumina-și cerne
Parc-o dă cu împrumut!

25 noiembrie 2020
Iubita mea
După-a ta umbră iubito
Am urcat încet spre tine
La-nceput în incognito
Prin încercări cautine.

Tot urcând, urcând, urcând
Ți-am descoperit făptura.
Și în preajmă-ți ajungând,
Mi-ai confirmat aventura!
După mersul umbrei tale
Și parfumul ce-l lăsai
Am decis să-ți ies în cale
Să nu te-aștepți la vreun crai!

Eu sunt eu așa cum sunt,
Un alergător de cursă
Iubitor pe-acest pământ
Și aștept să am o șansă.

Eu alerg după iubire
Trubadur neodihnit
Și constat cu bucurie
Iubito că te-am găsit!

Umbra ta de fapt ești tu,
După urma ce-ai lăsat.
Iară eu am un atu
Pân' la tine am urcat!
Și acuma draga mea
N-așteptăm un asfințit.
Ci din contra s-ar cădea
Pentru noi, un nou răsărit

25 iulie 2020
După noi potopul
Nu mai avem sărbători
Obiceiuri milenare
Nici nuntă, nici botez
Și nici înmormântare!

De tradiții ce să zic
S-a ales praful de ele
Au rămas fără-ombilic
COVID-19 și-a bătut joc și de ele
Lipsă dreptul la-ntrunire
Sărutul este o crimă
Prin poștalion iubire
Speranța-i doar o fărâmă!

Nu ai drept de spovedanie
De ai fost rău dovedit
Faci pe câmpuri rugăciune
Să îți ceri iertare, atât

Poți să mori ne-mpărtășit!
Asta a făcut și face 19 COVID!
Spitalele zac și ele
De atâta aiureală

Moartea stă după zăbrele
Și scoate morții afară
Nu ne mai plângem de școli
Orice casă e o școală

De copii neștiutori
Politicienii iau aceasta ca pe-o fală
Și se dau mari regizori!
Frica-i mare la partide

De a nu ne avea la vot
În carantine ne-ar închide
Cu purcel, cățel și cu toate la un loc!
După aia ce-o urma,
Dumnezeu cu mila!
Politicienii țin feștila!

27 noiembrie 2020
Clipa
Cât putem fi de fericiți
Elena, nepoata ne pozează
Leonida, Vasile, Cristi, Lori, David, priviți,
E o clipă ce pe toți ne onorează!

E o clipă ce s-a dus
Doar noi rămânem ca portret
Până și soarele se duce în apus
Ea este-o bucurie, cu timpul nu regreți!
Contează că suntem
Contează că am fost
E al trăirii ghem
Altfel viața nu ar avea vreun rost.

Astăzi da cu toții suntem
Va fi, nimeni nu ar vrea să fie,
Când rând pe rând, vrem nu vrem, plecăm
Acesta este un drept dar și o datorie

Față de ,,CEL” ce ne-a creat
Iar ciclul acesta nemuritor
Dumnezeu CEL adevărat!
Dar noi nu dispărem, lăsăm moștenitor!

P.S.
Clipa însumată este una
Cea ce rămâne după noi
Este URMA
Ce ploile tot timpul o spală de noroi!

28 noiembrie 2020
Eroul general col. (rezervă) Ion Dobran – 1919-la 102 ani
Și cerul și pământul,
Se zguduiau.
Avioanele frământau văzduhul
Deasupra inamicului ce ne asaltau

Eroul de-atunci, eroul de-acum,
Și astăzi mai trăiește.
Și cu dârzenia de-atunci și puterea de-acum
Din toată ființa ne povestește

,,Da, am luptat și contra rușilor,
Militărește și cu credință patriei.
Și împotriva nemților și americanilor,
Am servit patria în numele datoriei!”

,,Copiii mei, vă las moștenire
Simțul datoriei față de patrie, patriotismul.
Ce astăzi este în fază de pieire
Vă mărturisesc că am iubit și îmi iubesc țara
Cu tot sufletul!”

30 noiembrie 2020
Zâna mea
Unde-ai rătăcit iubita
Hărăzita mea mireasă
De când pregătesc eu nunta
Și te-aștept să vii acasă

Lăutarii; ciori și coțofene
Fac într-una repetiții
Stoluri, grauri și un nor de vrăbiuțe
Sunt cuprinse de dorințe și ambiții!

Albul rochiei foșnește
Pe al plaiului nuntași
Vântul peste tot vestește
Că a sosit gerul ca naș!

Eu te-aștept în pridvor
Cu verigheta pregătită
Fără-a popilor sobor
Tu mireasa mea iubită!

Muzica ne însoțește
Cu a păsărilor glas
Totul în jur strălucește
Te Invit iarnă drăguță, te invit la dans!

30 noiembrie 2020
1918-2020
UNIREA PRINCIPATELOR
Trecut-au anii rând pe rând
De la Unirea Principatelor Române
Astăzi ca în fiecare an, cu evlavie sărbătorind
Marele eveniment ce poporului i se cuvine

Basarabia, Bucovina, Transilvania, Banat
Crișana, Maramureș, provincii românești
Acasă la regatul românesc s-au adunat
Prin glasul ardelenilor, a Marii Adunări Naționale, Alba Iulia!
Țară Românească a fost să te reîntregești!

Istoria a tălmăcit și răstălmăcit a noastră națiune
În vremurile de apusă amintire ce au fost,
Eroi au fost, eroi mai suntem azi în acțiune
Care veghează cu credință a României rost
Ne-am reîntregit în trupul Europei de astăzi
În care-am fost și vrem ca țara să rămână.
Dorința noastră este să veghem la hotarele țării trezi
Ca niciodată să nu se mai despartă nația română.
Iar Basarabiei i-a venit timpul acasă ca să vină!

1 decembrie 2020
Mârâilă
Und’ te duci măi Mârâilă?
Să caut care cumva,
Poate-mi cade-o bucătură
Că mă leșină foamea.
De ce ai plecat de-acasă?
Că-aveai acolo de toate
Casa casă, masa masă,
Da, dar n-aveam libertate.

Aveai ograda cât e ea
Aveai de mâncare, cranț,
Câte-un pui, găinile ouătoare,
Ce folos, stăteam toată ziua-n lanț.

De lătrat lătram degeaba
Stăpânul mă-admonesta
Spunând că-am speriat ograda
Și-am mâncat-o pe moțata!

Așa că-am ales ca să se știe
Libertatea ce-o doream
Și-acest drum în pribegie
Altă cale eu nu am!

2 decembrie 2020
Casa mea
Eu nu sunt melc,
Să am o cochilie.
Sau scorbură pe unde să petrec,
Nici casă cu chirie.

Eu am casa mea, lucru bine știut,
În care locuiesc.
De când eu m-am născut,
Și-n ea trăiesc!

Casa mea-i lucru bine făcut,
Precum o fortăreață.
Nu e din fier beton ci e din lut.
În ea-mi petrec întreaga viață!

Nu am tancuri de-apărare,
Arcuri cu săgeți sau arme.
Mă vindec unde mă doare,
Doctor este Doamne, Doamne!

Sufletul ce-l am cu mine,
Darul de la Dumnezeu primit.
Se întoarce de-unde vine,
Trupul rămâne-n pământ,

După legile divine!
Casa mea n-o iau cu mine,
Rămâne în pământul moștenit!

3 decembrie 2020
Scrisoare către Moș Crăciun
Aveți grijă dragii mei de astădat’
O să vină ca de obicei
Cum niciodată n-a venit, mascat.
Puneți-vă la ușă chei!

Să-i faceți testul de sosire
Că cine știe cine-o fi sub mască
COVID-19 poate să fie!
Dumnezeu să ne ferească.

Să vă uitați dacă-a venit cu renii,
Cum umblă el de obicei.
Sau a venit călare pe dihănii,
Și-atunci degeaba puneți ușile sub chei!

Așa că Moș Crăciune îți dau un sfat:
Înainte de a pleca la drum
Să faci totul de a fi vaccinat
Așa se cere orișicui acum,
Fiindcă vremurile s-au schimbat!

4 decembrie 2020
De sărbători - Moș Nicolae
Da, iată-ne-n ajun
De Sfântul Nicolae, copii
Moșul care-a plecat la drum
Să ne aducă dulciuri și jucării!

Ca să nu vină vreun mascat
Bucuria să ne-o deturneze
Moș Nicolae vine pe-un cal alb încălecat
Iar Moș Crăciun cu renii lui la sanie!

Când eram și eu copil atunci,
Puneam să fie încălțările la îndemână
Deznodând nojițele și gurguiul la opinci
Să-i fie moșului ușor ca darurile să le pună!

Bucuria noastră era ca și la voi acum, țineți minte
E sărbătoarea înainte de Moș Crăciun.
Primul ne pune daruri în încălțăminte
Iar celălalt, colo sub brad noi le găsim

Să fii copil, să fii copil poți și la bătrânețe
Bucuria nu are hotare.
Și tu copil și eu bunic ne dăm binețe
Sufletele noastre au aceeași sărbătoare.
Bucurați-vă copii, bunici, nepoți și părinți
C-am ajuns în prag de sărbători
Unde cu Dumnezeu suntem uniți
Și așteptăm la geamuri urători!

5 decembrie 2020
A cui
A cui mai este țara asta?
În care totuși m-am născut.
Sunt legitim, port numele lui mama și a lui tata!
Și unde mai pui că-aici am crescut!
Da, aici m-am format ca om și am muncit
Și am pățit de toate să se știe!
Am fost și-ndrăgostit, aici am și îmbătrânit,
Am și copii, nepoți și strănepoții, o mare familie!

Nu vi se pare că țara-i la mezat
Niște compatrioți au dat-o la fier vechi
Și toți străinii și nestrăinii ce-au fost au tot furat.
Iar noi poporul facem doar priveghi!

Puterile s-au adunat în Parlament
Și stăpânesc totul, cum o caracatiță
Cu legi nedrepte, votate în secret!
Au părăsit poporul care i-a ales și acum e-n suferință.

Umblăm și batem aiurea pe la porți
Orbecăind după dreptate și adevăr ce nu mai sunt
Suntem amenințați și-ndepărtați de niște hoți
Care fac tot ce e rău, acoperiți de-a lor cuvânt!
A cui mai este țara asta?
Ce voi lăsa copiilor, nepoților ca moștenire?
Prevăd că asta ne e soarta
Să luăm drumurile Europei în pribegie!

7 decembrie 2020
Iarnă
Bună draga mea mireasă
Bine ai venit; numele iubit să-ți fie.
Nuntașii cu drag te-așteaptă
Pădurile-s pregătite la fel și câmpiile,
Și-al tău mire, muntele!

Ce se-nalță pe-un cal alb
Și până la nori se suie,
Dându-ți un pupic cu drag
Peste-a țării-ntreaga glie!
Vântul cu muzica lui
Țurțurii din streșini, cântă la ,,pian”!
Tu regina balului,
Întinzi voalul de zăpadă, ca în fiecare an.

Grâul, învelit în alba-ți trenă
Dorește s-ajungă pâine
Și-a pus visului ca perină
Albul răspândit de tine!

Dacă simți ceva mișcând
Acolo în așternut,
Este colțul ierbii dând,
Și așteaptă primăvara, ca să-l vezi crescând!

8 decembrie 2020
Simfonia zăpezii
E pace!
În câmpie, în pădure și-n livadă
Cireșul de mai, cum s-ar zice
Și munții ce vor să se vadă,
Stau neclintite, de-atâta liniște!
A nins!

Norii au coborât în alb pe pământ
Tot ce se vede, tot ce există, ei au cuprins.
Doamne, e o pace de monument
Până și soarele stă ascuns!
Vântul!

E plecat acasă, s-a dus.
Doar păsările își iau avântul
Cu toții contemplăm, stăm în repaus
Da, e nemaipomenită frumusețea, o spune cuvântul.
Gerul!

E stăpân peste toate, peste pace!
Nu are curajul să vină nici vântul
Doar focul în vatră, face ce face.
Și fumul din hornuri e singurul ce spre cer își ia avântul!
Poetul!

Cu versul, pictorul, cu penelul și muzica cu notele,
Imortalizează momentul!
E simfonia zăpezii, divertismentul naturii divine
E puterea dumnezeiască ce spune totul!

9 decembrie 2020
În miez de noapte
În miez de noapte
Cocoșul cântă,
Găinile tresar în șoapte
Urmează-o liniște profundă!

Doar și găinile visează,
Fie-un cocoș zvelt pintenat,
Și că prin ‘nalturi ei dansează
Ca și cum ar fi adevărat!

Cocoșul cântă iar spre dimineață,
Găinile dau să se trezească.
Începe-o nouă viață-n coștereață
Ba una dintre ele să cotcodăcească

Odată cu razele ivite de la soare,
Într-o ordine desăvârșită,
Întreaga păsărime-n ogradă apare.
Să ciugulească mâncarea pregătită!

Și toată ziua ele scurmă, cântă
Puicuțele caută o prietenie nouă,
Cele bătrâne la cuibare se avântă
În zgomotul cotcodăcitului ca să se ouă!

11 decembrie 2020
Cumătru’ Jan
Avea cumătru Jan în sat
O sanie cu-n cal adevărat
Căpăstru hamul nou pe el
Nu mai vorbesc de sanie, model!

Cu tălpile precum o pipă
Și coșul saniei ce se coboară, se ridică
Cu instalație de semnalizare
Și hățuri cum volanul la motoare.

Iar calul în mândria sa
Cu mersul țanțoș în continuu necheza
Cumătru cu țigara-n colț de gură
Trăgea câte-o dușcă din băutură

Mândria calului se pare
Era că-avea zurgălăi la picioare
Și zgomotul pe caldarâm se auzea
Cum la distracție fanfara ar cânta

Ăsta e cumătru Jan în sat
Un om la locul lui, e-adevărat
Calul însă are un nărav luat
La orice iapă el nechează neapărat

E cal ca orice cal, sadea!
Cumătru Jan ar fi grozav
De n-ar mai bea
Asta pentru el este destul de grav!

12 decembrie 2020
Și plouă
Eu plâng cu ploaia la fereastră
De-afară ea-mi bate în geam
Plângem de bucurie deodată,
Ea că mă are, eu că o am!

De mult eu nu te-am mai văzut,
Hai vino să ne-mbrățișăm!
Deschid fereastra și ne dăm câte-un sărut
Momentul, ca-mpreună să ne bucurăm!

Și plouă cu lacrimi dulci de ploaie
Vântul ca o minune mă mângâie pe față
Ploaia din ce în ce e mai vioaie
Hai să ne mai îmbrățișăm încă odată!

Și în graba-i pământeană firească
Întocmai unui colind,
Ea pleacă vioaie la altă casă,
Venirea ei pe pământ împlinind!

Și plouă și plouă zâmbind pe fereastră,
Cu plete bătute de vânt
Rămâne a naturii măiastră!
Din care rodește întregul pământ!

13 decembrie 2020
Leagănă-te
Leagănă-te pomule
Ca și tine omule
Cum a mai spus cineva!
De ce nu te-ai legăna?

Omule și pomule
Leagănă durerile
Și faceți-o amândoi
E să scăpați de nevoi

Ție îți cad frunzele
Când te ajung toamnele
Primăvara înflorești
Viața din nou ți-o trăiești

Omule, rostul tău e să rodești
Pământul să-l stăpânești
Și să lași în urma ta
Pe-acel ce te va urma!

Anii vin, anii se duc,
Ca și frunza de sub nuc.
Leagănă-te fericit
Că-ai trăit și că trăiești
Prin urmașii ce-au venit
Pământul să-l moștenești!

15 decembrie 2020
Chiar așa
Cum poți să scrii de veselie
Când cerul e întunecat de nori
Când ploaia ca din sită cerne
Iar tu să crezi că soarele e-n zori

Afară dă să fie vreme caldă
Tu însă tremuri și-ai răcit
Niște păsări nebune se scaldă
Natura într-un cui s-a priponit

Găinile spre seară intră-n coștereață
Care de care mai gălăgioase
Cocoșii pe puicuțe le învață
Să fie blânde când sunt curtate, nu geloase!

Câinii latră doar la nimeni
Și glasurile le dreg pentru mâncare
Ici, colo câte-un grup de tineri
Vorbesc și cântă, e veselie mare!

Și noaptea încet peste tot coboară
Până și norii au plecat aiurea
Au început și stelele ca să răsară
Până și luna în decor se vrea!

Iar eu cu ochii îndreptați spre lună
Încep să îmi revin la matcă
Simțind că totul dă a vreme bună
Și soarele acasă-o să se-ntoarcă!

18 decembrie 2020
Iată sosește crăciunul
Iată sosește crăciunul
Nu ca-n fiecare an ce-a fost,
Numai umblăm cu colindul
Stăm acasă ca la post.

Stăm la geamuri și-așteptăm
Precum iezii mama lor
Speriați ne-ndepărtăm
De frica virușilor!

Bântuie precum pe vremuri
Lupul le bătea la ușă,
Să deschidă fără temeri
Că e bună-a lor mătușă!

Și văzând că a ratat,
COVID-19 tot insistă.
Și umblă acum mascat
Iezii vrând ca să îi prindă!

Stăm acum și așteptăm
Anul Nou curat să vină
De-acest virus să scăpăm
Și-om ura fără pricină

Aho, aho, copii și frați,
Fără a mai fi mascați
Haideți pe la gospodari
Să le urăm la mulți ani!

Urați măi,
Hăi, hăi!
Sănătate și belșug
Pentru brazda de sub plug
Pentru sănătatea lor,
În lipsa virușilor

Dați cu biciul să pocnească
Răutatea s-o lovească
Să scăpăm basma curată
Cum am fost noi altădată

Urați măi,
Hăi, hăi, hăi!

20 decembrie 2020
De Crăciun
Crăciunul e-n sărbătoare
Iată-ne-n ajun
Se cuvine o urare
Bine te-am găsit, om bun!

Colo-n jurul bradului
Cu lumini împodobit
Armonia cântului
Om bun, bine te-am găsit!

Colindăm de la fereastră
Cu cântec și bucurie
Belșug să aveți în casă
Domnu-n grijă să vă ție!

În această noapte sfântă
Se naște pruncul ISUS
Veste de la Dumnezeu primită
Așa este cum s-a spus!

Steaua sus răsare
Ca o taină mare
Și se duce spre apus
Unde s-a născut ISUS

Trei crai de la răsărit
Sub stea au călătorit
Și-acolo când au sosit
Pe Mesia l-au găsit

Și pe Maica Domnului
Slavă Betleemului!
Cu aur l-a-mpodobit
Și în cântec l-au slăvit!

Doamne bine ai venit
Noi de mult te-am așteptat
Poporul tău mântuit
Ai sosit cu-adevărat
Doamne, bine ai venit!

21 decembrie 2020
Protest
Acum stau și mă întreb,
Care este vina mea?
Că sunt gras, că am și gheb
Și că știu a guița?

Că de mic sunt mâncăcios,
Și că râm pe unde-apuc
De ce-s porc, mă port frumos
De-actorie mă apuc!

Pot guița pe trei voci
Și-am înalturi de trompetă
Pot oricând ca între porci
Să ajung mare vedetă

Aud vorbe-n jurul meu
Că-s frumos, gras dar vă spun
Ăsta-i viitorul meu
Să mă taie de crăciun!
Da, libertate eu doresc,
Și asta nu e ceva rău!
Și tot neamul meu porcesc
Să ne taie, dar asta de Anul Nou!

22 decembrie 2020
Colindă către Dumnezeu
Florile dalbe de măr dulce
Florile dalbe, flori
Vestea mare v-o aduce
Cete de colindători.

Dumnezeu s-a îndurat
Florile dalbe flori
COVID-19 s-a dus
De necazuri am scăpat
S-a născut Pruncul Isus!
Iară noi colindătorii
Noaptea pe la cântători
Florile dalbe, flori

La ferestre colindăm
Și cu toți ne bucurăm
Pe Dumnezeu îl slăvim
Fiului său ne închinăm

Între noi să ne iubim,
Fericiți din nou suntem.
Pace-n suflete avem
Ție Doamne-ți mulțumim

Și în veci noi te slăvim.
Florile dalbe flori
La fereastră colindăm
Acuma de sărbători
Pe Isus întâmpinăm
Cu urări.
Doamne ție ne-nchinăm!
La anul și la mulți ani!

24 decembrie 2020
Aho, aho
(Plugușorul carantinaților)

Aho, aho, copii și frați
Stați puțin și ascultați!
Anul nou iată-l sosește
Și pe noi că ne găsește

Cum nu am fost niciodată
Cuprinși de-o boală ciudată
COVID-19 se numește
Și prin lume bântuiește

Ne ține închiși în casă
De sărbători nici nu-i pasă
Trebuie să ne păzim
Și-n cuget să ne unim

Punem mască și mănuși
Și zăvoru-nchiși la uși
Hai flăcăi să-l alungăm
Și din suflet să urăm

Dintre noi ca să dispară
Noi să trăim, el să moară
Scoateți ace de-nțepat

Și vaccinuri de făcut
Și dați cu dezinfectant
Ca să îl facă knock-out!

Urați măi
Hăi, hăi, hăi!

Piaza rea dintre noi să piară
Definitiv să dispară
Cu toți vă alăturați
S-aveți grijă distanțați
E o distanță socială
Dușmanul din noi să piară
Să plece de-unde-a venit
Nu mai fie pomenit

S-aveți în voi siguranță
Este singura speranță
Hai dați cotul să ciocnim
Și cu toți să ne unim.

De-acest rău ca să scăpăm
Toți din glasuri să urăm
Din sirene să sunăm
Că-am scăpat de acest rău

Acuma de Anul Nou
Urați măi să facem fapta
Să se-audă-n Europa
Și chiar în întreaga lume
Că-am scăpat, ne este bine.

Urați măi
Hăi, hăi, hăi

Opriți-vă cu uratul
Încă n-avem rezultatul
Și cred că așa e bine
De a ne lupta cu sine

Până când vom reuși
Scorpia de-a îmblânzi
Să ne luăm a noastră viață
Așa cum a fost odată

Anul nou cu bucurie
Să dea Domnul ca să fie
Aho, aho, aho!

25 decembrie 2020
Aho, aho
De la Dacia Română
Răspândită-n Europa
Până azi viața ne cheamă
Să slăvim neamul și vorba

Cu stindardul în Carpați
Până la Marea cea Mare
Toți ne adunăm ca frați
Azi în zi de sărbătoare
Urați măi copii urați
Și la stele și la lună
Glasurile vă-nălțați
Nu se-anunță vreme bună

Urați măi, hăi, hăi, hăi!

Anul Nou care sosește
Pare-nvăluit în ceață
Datina se risipește
Să trecem în ignoranță

Trăim sub aceeași mască!
Ce pe vremuri se purtau
Lumea să înveselească
De plugarii ce la case ne urau.

Clopoței și zurgălăi
Voi copii în seara asta
Urați să se-audă peste văi
Că-a dat peste noi năpasta

A venit fără chemare
Viața s-o zădărnicească
Din hotare în hotare
Omenirea s-o stârpească

COVID-19 flăcăi
Ne-a lăsat fără jug și boi
Plugul ruginește-n brazdă
N-are cine să-l mai tragă

Opriți plugul cu urare
Opriți plugul măi feciori
Că așa-i de sărbători
De arat am mai ara

Că ni-i drag a semăna
Nu tu plug și nu tu boi
Am apus ca vai de noi.

Doar Anul Nou care vine
Ne-aduce belșug și pâine
Că destul am îndurat
Vrem un trai adevărat

Opriți plugul, ce mai stați
Și către case plecați!
Aho, aho,
Aho, aho

27 decembrie 2020
De anul nou 2020-2021
DRAGI VRÂNCENI
Și voi cei din toată țara
Revista ,,BOGDANIA”, creatoare de cultură
De pe plaiurile vrâncene

Cultivă limba română,
Și cu drag, vrea să vă cheme!
La festivaluri, conferințe și lansări de carte,
Ce face să apară noi talente,

De care aveți toți parte
Din țară și străinătate!
Fie ca în anul care vine
Să ne-aducă bucurii la creatori

Pentru că ni se cuvine
Suntem aprigi luptători,
Ce-am pregătit și-o urare pentru sărbători!
Aho, aho, copii și frați,

Voi voinici înflăcărați
De pe plaiurile vrâncene
Și ținuturi moldovene
Și voi cei din toată țara

Ce duceți din greu povara
Ce a venit peste noi
Sărăcie, plin de boli,
Ați venit ca să urați

Anul Nou să-ntâmpinați!
Atunci flăcăi ce mai stați?

Urați măi, urați!
Hăi, hăi, hăi!

Zdrăngăniți din clopoței
Din bici și din zurgălăi
Să se-audă-n toată țara
Din Iași până-n Timișoara
Urați măi
Hăi, hăi, hăi!

De prin munți și de prin văi
Ați sosit ca în toți anii,
Fără plug și fără boi,
Că s-au îmbolnăvit plăvanii.
Grâul nu mai râde-n brazdă,
Seceta ne bombardează
Politica șchiopătează!

Urați măi,
Ce stați?
Hăi, hăi, hăi!

Poate-or veni vremuri noi!
Haideți nu fiți supărați,
Și voioși voi ne urați
Chiar dacă sunteți mascați
De Covid-19 împovărați!

Urați cât puteți, urați

ȘI URÂȚI PE VINOVAȚI!
Poate ne vedem scăpați
Să trăim din nou ca frați

Urați măi!
Hăi, hăi, hăi!

LA ANUL ȘI LA MULȚI ANI
Vă invităm la Focșani
Unde revista ,,BOGDANIA” vă așteaptă
Ca de fiecare dată!

28 decembrie 2020
Cine poate noroc are
Anul acesta an cel nou
Ne vine ca un ,,cadou”!
Oferit de nu știu cine
Pentru mine, pentru tine!
Este pentru prima dată
Când vorbim mască la mască
Când norocu-l dăm din coate
Uniți toți prin libertate.

Peste tot sunt pușcării
Unele-s în proprietate, iar altele în chirii
Avem dreptul la ferestre
Să privim, viitorul care este!

Moartea ne bate la ușă
Nu e lupul, vreo mătușă
Covid 19 poveste
Înainte mult mai este!

Cu toții ne vaccinăm
Dragă Doamne să scăpăm
E colacul de salvare
Pe uscat și nu pe mare!
P.S.
Cine poate noroc are
Este singura salvare!

29 decembrie 2020
Plugușorul 2020
Aho, aho, copii și frați,
Ce-ați venit ca să urați
Lângă noi v-alăturați
Anul Nou iată-a sosit
Hai să-i spunem bun venit!

Pe al nostru mândru plai
Această gură de rai
Unde toți îl așteptăm
Și cu dragoste-l urăm!
Pocniți bice, clopoței
Și sunați din zurgălăi
Îndemnați iubiți flăcăi

Urați măi,
Hăi, hăi, hăi!

Plugul tras în bătătură
Brazdă-adâncă-n arătură
Unde belșugul să crească
România să-nflorească

Cei ce au plecat prin lume
Acasă să se adune.
Mintea, mâinile, să le unim
Țara s-o reconstruim.

Sunați cornul să răsune
Tot românul să se-adune
Un soare nou să răsară
Pentru scumpa noastră țară

Sunați clopotul cel mare
Clopoței și zurgălăi
Să se-audă-n depărtare
Urați fete și flăcăi

Urați măi,
Hăi, hăi, hăi!

Pentru-ai noștri urmași
Copilașii drăgălași
Și pentru dragii bunici
Care ne-au crescut de mici

Și au construit o țară
Să nu-i socotim povară
Să avem grijă de ei

Urați măi!
Hai sunați din zurgălăi

Fete mândre și flăcăi
Uniți și munții-i mutăm
România s-o salvăm
Că trăim în vremuri grele
Și vrem să scăpăm de ele

Urați fraților
Urați
Și răul îndepărtați
Urați măi!
Hăi, hăi, hăi!

Nu intrați în deznădejde
Anul Nou care sosește
De rele el ne ferește
Astrele ne dau de veste!

Voi români și voi plugari
Haideți să ne ținem tari
Viteji am fost și suntem cu toții ca popor
Stejarii niciodată ei nu mor!

Încă-odată măi feciori
Să sunăm din zurgălăi

Urați măi,
Hăi, hăi, hăi!

Opriți plugul urători,
Că ne-așteaptă-ai noștri-acasă.
Ne găsim în sărbători
Cu bucate, vin pe masă!

Aho, aho, aho!
LA ANUL ȘI LA MULȚI ANI!

